Laura Markovaara löysi onnellisuuden lähteen juoksusta - Kestävyysurheilu.fi\nLaura Markovaara löysi onnellisuuden lähteen juoksusta\nJulkaistu: 31.08.2012 11:09\nHaastattelussa Laura Markovaara, joka juoksi Kalevan kisoissa uuden komean ennätyksenä 33.32,96 10 000 metrillä.\nLaura Markovaara teki uudet komeat ennätyksensä Lahden Kalevan kisoissa. Kuva: Jarno MaimonenViime viikon torstaina Kenttäurheilijat-58:n Laura Markovaara juoksi Kalevan kisoissa uuden komean ennätyksenä 33.32,96 10 000 metrillä. Hevoskuuri halusi ottaa selvää, kuka tämä hiukan kypsemmällä iällä juoksukipinän löytänyt Laura Markovaara oikein on.\nToisen kokeneen juoksijan, Leena Puotiniemen tavoin, myös Markovaara on löytänyt juoksusta myös hieman syvällisempiä puolia kilometrien tavoittelun ja sekuntien sijaan. Juoksu tarjoaa Markovaaralle tilaisuuden tarttua hetkeen sekä onnen ja ilon kokemuksia. Mutta annetaan Lauran kertoa itse hiukan lisää.\nOlet suomalaisille urheilunystäville hieman tuntemattomampi juoksija. Kerro hiukan, kuka oikein on Laura Markovaara?\n– Olen 39-vuotias suht normielämää viettävä nainen, joka on löytänyt onnellisuuden lähteen juoksusta. Koen, että se on oiva keino nauttia juurikin käsillä olevasta hetkestä. Aloitin juoksun reilusti yli 30-vuotiaana ilman aikaisempaa urheilutaustaa, joka on varmaankin osasyynä lukuisiin vammoihin ja niistä johtuviin pitkiin juoksutaukoihin. Ehkä juuri siksi, että juoksuaskel on "harvinaista herkkua", nautin jokaisesta lenkistä enemmän kuin koskaan.\nLahden Kalevan kisoissa teit ennätykset sekä 10 000 metrillä että 5 000 metrillä ja samalla lunastit paikan maaotteluun. Onnittelut vielä tästä ja kerro hiukan lisää noista juoksuista ja millaisin tavoitteisiin Kalevan kisoihin lähdit?\n– Sairaskertomus on vähintään yhtä tylsää luettavaa kuin mitä sen todeksi eläminen, mutta sääriluun murtuman takia tuli juoksutaukoa tänäkin vuonna maaliskuun puolesta välistä kesäkuun loppuun, eli pääsin treenailemaan todenteolla vasta heinäkuussa. Sen kunniaksi otinkin ensimmäisen kunnon suomalaistyyppisen kesäloman ja elin nuo viikot treenaamisen ehdoilla. Palkkioksi siitä tuli Kalevan kisojen tulokset, joihin suhtaudun nöyrän kiitollisena. Useiden kuukausien sinnikäs puurtaminen crosstrainerillä tuli palkittua ruhtinaallisesti. Uskoin ennätysten rikkoutumiseen, kun selvisi että on mahdollisuus peesata kovia ratajuoksijoita Johannaa ja Sandraa.\nEntä millaiset tavoitteet asetit itsellesi tälle kaudelle? Entä juoksijan urallasi, joka on vasta aluillaan?\n– En koe tätä juoksua "urana". Ura minulla on työelämässä ihan muiden asioiden parissa. Tämä on harrastus ja toivon vain, että pysyisin mahdollisimman juoksukykyisenä. Paluu crosstrainerille ei houkuta, mutta nämä suurenmoiset juoksukokemukset kantavat senkin jakson yli joka väistämättä tulee taas eteen ennen pitkää :)\nOlet 39-vuotias ja aloitit varsin myöhään (ainakin muihin verrattuna) ratajuoksemisen, mistä innostuminen ja kipinä löytyi hieman vanhempana ja kuinka kaikki oikein tapahtui? Tuo 2010 voittamasi 10 000 metrin Suomen mestaruus taisi vielä olla kaiken lisäksi sinun ensimmäinen ratajuoksusi, oliko tosiaan näin?\nLaura Markovaara oli mukana myös viime vuoden Ruotsi-ottelussa Helsingin Olympiastadionilla. Kuva: Jarno Maimonen– Ratajuoksu kipinä tuli tosiaan vajaa kaksi viikkoa ennen Kalevan kisoja 2010 jolloin pälkähti päähän hakea tilastoaika ratakympiltä. Silloin ajattelin että se on kertakokeilu, mutta voitto "velvoitti" maaotteluun, joten uusinta tuli melko nopeasti ja niinhän tässä on tainnut käydä että pirulle ei taaskaan vain pikkusormi riittänyt. Enää radalle astuminen ei tunnu edes vieraalta, kunhan ei tarvitse käyttää piikkareita :)\nKäyt myös töissä täyspäiväisesti, miten pystyt yhdistämään työssäkäynnin ja juoksuharjoittelun näin korkealla tasolla? Joutuuko aikatauluja suunnittelemaan tarkkaankin ja tekemään kompromisseja aikataulun suhteen?\n– Elän tosiaan leipätyöni ehdoilla, joten treeniaikataulut tulee kakkosprioriteetilla kuitenkin niin, että vapaa-ajan aktiviteeteissä pidän juoksun etusijalla. Treenimäärä on kokonaisuudessaan kompromissi, mutta tietenkin suhteutan omat suorituskykytavoitteeni antamaani panokseen ja sen pohjalta olen tämän hetkiseen investoinnin tuottoon erittäin tyytyväinen.\nMillaista sinun harjoittelu on? Kuinka paljon tulee määrää tai kilometrejä? Entä mitkä ovat tärkeimmät tekijät tai harjoitukset, johon harjoittelusi perustuu? Onko sinulla valmentajaa vai valmennatko itse itseäsi?\n– Treenailen parhaan kykyni ja tuntemuksien mukaan. Olen jättänyt "turhat" hömpsyttelylenkit minimiin eli jokaisella treenillä on tarkoitus. En ole kilometrien keräilijä, vaan uskon pikemminkin kehityspolulla uusien ärsykkeiden tarjoamiseen kropalle. Yksi hyvä juoksutreeni päivässä riittää, päälle hieman lihaskuntoa. Peruskuntoa pönkittää hyötyliikunta kuten työmatkapyöräily. Se, mihin olen tänä kesänä kiinnittänyt entistä enemmän huomiota, on vauhtitreenien laatu. Olen osallistunut 5k-10k hölkkäkisoihin tiheämmin kuin koskaan ja pitänyt niitä viikon kovana treeninä. En käytä kelloa enkä sykemittaria, joten kilpailu on paras tapa tehdä kova harjoitus. Kisakauden ulkopuolella teen ne juoksumatolla, mutta tuoreiden tulosten valossa se ei ole ollut yhtä tehokasta. Kuten sanottu, harjoitus on painottunut nyt vauhtiin, mutta maaottelun jälkeen on tarkoitus keskittyä vauhtikestävyyteen, jota pyrin parantamaan osallistumalla muutamalle puolimaratonille. Niiden tulosten perusteella teen päätöksen pidennänkö matkaa vielä maratonille asti.\nKalevan kisojen tulosten perusteella sinut valittiin myös maaotteluun. Mitä odotat Ruotsi-ottelusta?\n– Kalevan Kisojen matkat taisivat jättää palautumisen liian vähälle joten sairastuin tässä maaottelun alla flunssaan. Töissä olen ollut flunssalääkkeiden voimalla mutta se ei tietenkään tule kyseeseen urheilusuorituksessa. Täytyy toivoa että tauti helpottaa sunnuntaihin mennessä. Jos näin on, niin tietysti pyrin pitämään ennätysvauhdin yllä sillä vähempi ei taida riittää mikäli mielii kaataa ruotsalaiset.\nLaura Markovaara juoksee Ruotsi-maaottelussa 10 000 metriä sunnuntaina. Hevoskuuri toivottaa onnea kilpailuun sekä nautinnollisia hetkiä juoksun parissa.


Matkustajan vastuulla on hankkia voimassaoleva passi, viisumi, transitviisumi, tarvittavat rokotteet sekä muut tarvittavat asiakirjat. Useat maat vaativat, että passin on oltava voimassa vähintään 6 kuukautta kotiinpaluun jälkeen. Viisumimääräykset muuttuvat jatkuvasti. Varmista aina ennen matkaa viisumivaatimukset, myös vaikka olisit aiemmin matkustanut kyseiseen maahan.\nOpodo ei vastaa missään olosuhteissa epäsuorista tappioista (mukaan lukien tuotannon tai liikevaihdon väheneminen tai loppuminen, tappiot, jotka johtuvat siitä, että kuljetusta, palvelua tai tuotetta ei ole voitu käyttää hyväksi halutulla tavalla, saamatta jäänyt voitto, joka johtuu siitä, että kolmannen osapuolen kanssa tehty sopimus purkautuu tai ettei sitä ole täysin noudatettu tai ettei sitä ole voitu solmia (tai siitä seuraava vahingonkorvaus tai vastaavat tappiot tai saamatta jääneet tai pienentyneet voitot), jotka aiheutuvat käyttäjälle seurauksena verkkosivujen tai sen sisällön käyttämisestä.\nKaikki aineettomat oikeudet (mukaan lukien tekijäoikeudet, tavaramerkkioikeudet ja patentit) verkkosivuihin ja sen sisältöön, mukaan lukien tekstit, luvut, hinnat, aikataulut, kuvat, graafiset kuvat ja kuviot (seuraavassa kaikkia näitä kutsutaan yhteisellä nimellä "sisällöksi") ovat Opodon tai Opodon alihankkijoiden ja yhteistyökumppaneiden omaisuutta. Saat noutaa ja tulostaa kopioita näyttökuvista informaatiota omaan käyttöön haettaessa ja varauksia tehtäessä. Sitä vastoin on kiellettyä käyttää hyväksi web-sivuja ja niiden sisältöä kaupallisesti esim. niiden edelleen jakeluun tai julkaisemiseen ilman Opodon antamaa kirjallista lupaa.\nKäyttäjän velvollisuuksiin kuuluu pitää kaikki salasanat, käyttäjätunnukset ja muut koodit salaisina ja säilyttää ne asiattomien saavuttamattomissa. Jos käyttäjällä on useita koodeja, joita käytetään verkkosivujen yhteydessä, ne on säilytettävä erillään toisistaan. Käyttäjä vastaa hänen koodeillaan tehdyistä toimista. Koodin kadottaminen tai jo epäilys siitä, että joku asiaankuulumaton on saanut tietoonsa koodin, pitää ilmoittaa välittömästi Opodoon.\nOpodo ei ota mitään vastuuta sisällöstä, toimivuudesta, aineistosta yms., joka koskee Opodon verkkosivuille tai verkkosivuilta linkitettyjä muita verkkosivuja.\nVerkkosivujen sisältö voi olla virheellinen tai puutteellinen johtuen teknisistä syistä, kirjoitusvirheistä tai muista syistä. Opodo ei ota vastuulleen sellaisia virheitä tai puutteita.\nOpodo ei takaa, että sisältöä voi käyttää johonkin tiettyyn tarkoitukseen tai että kolmannen osapuolen tarjoama sisältö on oikea, päivitetty tai täydellinen. Opodo ei takaa myöskään omistajuutta tai tekijänoikeutta kolmannen osapuolen tarjoamaan sisältöön. Käyttäjä hyväksyy, ettei Opodo ole vastuussa seurauksista, jotka johtuvat käyttäjän toiminnasta (tai toiminnan puutteesta), joka perustuu verkkosivujen sisältöön.\nOpodo ei takaa, että verkkosivuille on tietty pääsy tai tietyt vastausajat. Opodo sanoutuu irti kaikesta vastuusta niin suorista kuin epäsuorista vahingoista tai menetyksistä, jotka syntyvät seurauksena verkkosivujen sisällöstä (tai sen puuttumisesta), tai siitä että verkkosivut eivät toimi tyydyttävästi.\nOpodon tavoitteena on, että kaiken tietoliikenteen tulee olla vapaa viruksista, mutta Opodo ei ota itselleen vastuuta seurauksista, jotka johtuvat siitä, että tavoitetta ei saavuteta.\nSovellettavissa oleva laki\nVerkkosivuja tai sen käyttöä koskevissa kiistoissa tulee soveltaa Suomen lakia ottamatta huomioon lakivalintasääntöjä.\nHUOM! Kiistat ja muut ehdot, jotka koskevat käyttäjän ostamaa kuljetusta, tuotetta tai palvelua säädellään siinä sopimuksessa, jonka käyttäjä solmii vastaavan alihankkijan tai matkanjärjestäjän kanssa.


Miksi RingFi auto-staking token RING noussut tänään yli 202 %\nHome › Uutiset › Miksi BSC:n RingFi auto-staking token RING on noussut tänään yli 202 %\nMiksi BSC:n RingFi auto-staking token RING on noussut tänään yli 202 %\nRingFin kolikko, RING, on ravistellut kryptomarkkinoita, nousemalla yli 202 % viimeisen 24 tunnin aikana rallin jatkuessa.\nKirjoitushetkellä RING kävi 13,45 dollarissa, mikä on 202,44 % nousu viimeisen 24 tunnin aikana. Se on saavuttanut päivän korkeimman arvon 13,84 dollarissa, kun sen päivittäinen alin oli 3,48 dollaria.\nRingFin kaupankäyntivolyymi viimeisen 24 tunnin aikana oli 935 504 dollaria. Sen markkina-arvoa ja kiertävää tarjontaa ei ole vielä ilmoitettu.\nTässä artikkelissa valaisemme hieman kulissien takana olevia syitä, jotka ovat aiheuttaneet RingFi:n RING-kolikon hinnan huiman nousun tänään.\nMikä RingFi on?\nEnnen kuin pohdimme, miksi kolikko on nousussa, on tärkeää, että selitämme ensin, mikä RingFi on.\nLyhyesti sanottuna RingFi on BSC-verkkoon rakennettu hajautettu rahoitus (DeFi) -protokolla. Sen avulla tokenin haltijat voivat ansaita tuottotilaa helpoimmalla mahdollisella tavalla. Sen alkuperäistä tokenia kutsutaan nimellä RING.\nRING-token saa virtansa rebasing-järjestelmästä, jossa sen kiertävää tarjontaa säädetään suhteessa tokenin hintaan, mikä palkitsee käyttäjiä 0,02362 prosentilla 15 minuutin välein.\nOn tärkeää huomata, että rebase voi joskus vaikuttaa siihen miltä token näyttää kaaviossa.\nMiksi RING-kolikon hinta on huimassa nousussa?\nYksi tärkeimmistä syistä, miksi RingFi-hinta nousi tänään kuuhun, on sen äskettäinen listautuminen CoinMarketCapissa.\nToinen mahdollinen syy, joka voi myös myötävaikuttaa hinnan nousuun, ovat erilaiset YouTube-videot, joita on julkaistu hyvin tiuhaan tahtiin liittyen RingFi-projektiin. Videot ovat varmasti herättäneet sijoittajien huomion, mikä on osaltaan lisännyt sen kaupankäyntivolyymiä, kun sijoittajat uskaltavat käydä kauppaa ja hankkia RING-kolikon.\nTällä hetkellä RingFi:llä on PancakeSwapissa yli 275 000 dollaria likviditeettiä.\nTerraform Labsin Do Kwon lyö 10 milj dollaria vetoa LUNA-hinnasta\nMitä on odotettavissa, kun Chiliz lähestyy Chiliz 2.0:aa


maaliskuu | 2018 | Haminan seurakunta\nUutiset: maaliskuu 2018\nPitkäperjantain jälkeen opetuslapset olivat koolla lukittujen ovien takana, sillä he pelkäsivät. Yhtäkkiä Jeesus seisoi heidän keskellään ja sanoi: ”Rauha teille!” (Joh. 20:19). Rauha on Raamatun keskeisiä lupauksia. Jo itse sana ”rauha” esiintyy Raamatussa yli 300 kertaa. Raamatullisessa kielenkäytössä rauha ei merkitse vain sodan tai väkivallan poissaoloa. Se tarkoittaa kaikinpuolista eheyttä, hyvinvointia, turvallisuutta ja mielenrauhaa. ”Rauha teille!” Jeesuksen sanat ovat kehotus ja tehtävä. Jumalan rauha kääntää katseemme itsestämme poispäin. Siksi meidät on kutsuttu rauhantekijöiksi (Matt. 5:9)\nHaminan Marian kirkon uusi kastepuu otettiin käyttöön viime sunnuntain Marian ilmestyspäivän messussa. Puu kuvaa tervaleppää, joka on myös Kymenlaakson maakuntapuu ja se korvaa jo muutaman vuoden käytössä olleen puun lehteä esittävän vanhan kastepuun. – Kastepuu esittää elämänpuuta ja jokainen Haminan seurakuntaan kastettu lapsi tai aikuinen saa puuhun oman lintunsa. Lintuun kirjoitetaan kastetun nimi ja kastepäivä, kertoo pastori Anna Kinnunen kastepuun symboliikasta. – Linnut asetetaan puuhun kastettujen nimien lukemisen yhteydessä jumalanpalveluksissa ja heidän puolestaan rukoillaan. Marian\nSuomen evankelis-luterilainen kirkko on avannut asiointipalvelun, jossa voi hoitaa avioliiton esteiden tutkinnan sähköisesti. Palvelu on tarkoitettu kaikille pareille, jotka haluavat saada vireille avioliiton esteiden tutkinnan. Palvelu on käytettävissä verkossa joka päivä vuorokauden ympäri. Palvelun käyttäjä voi tunnistautua palvelussa pankkitunnuksien avulla, jolloin valtaosa tarvittavista liittyjän tiedosta saadaan suoraan väestötietojärjestelmästä. ”Yhä useammat haluavat hoitaa asiointia verkossa ja silloin kun se heille sopii. Sähköisen palvelun myötä avioliiton esteiden tutkinta -lomakkeen täyttäminen on entistä helpompaa ja nopeampaa,” kertoo rekisterijohtaja\nPäiväkerhoon ilmoittautuminen on alkanut\nPäiväkerhoon ilmoittautuminen kaudeksi 2018-2019 on käynnissä 5.-25.3. Voit ilmoittautua päiväkerhoihin tällä\nEspoon hiippakunnan piispa, teologian tohtori Tapio Luoma on valittu Suomen evankelisluterilaisen kirkon seuraavaksi arkkipiispaksi. Haminan seurakunta onnittelee uutta arkkipiispaa. Lue


Lähettänyt World Challenge kesäkuuta 22, 2011\n"Kun Jeesus nosti silmänsä ja näki paljon kansaa tulevan tykönsä, sanoi hän Filippukselle: ‘Mistä ostamme leipää näiden syödä?’ Mutta sen hän sanoi koetellakseen häntä, sillä itse hän tiesi, mitä aikoi tehdä" (Joh. 6:5-6). Jeesus vei Filippuksen sivummas ja sanoi: "Filippus, täällä on tuhansia ihmisiä, ja he ovat kaikki nälkäisiä. Mistä aiomme ostaa tarpeeksi leipää ruokkiaksemme heidät? Mitä meidän pitäisi mielestäsi tehdä?"\nKuinka uskomattoman rakastava Kristus olikaan. Jeesus tiesi kaiken aikaa, mitä hän aikoi tehdä, koska edellinen lause sanoo niin. Herra halusikin opettaa Filippukselle jotain, ja hänen opetuksensa pätee meihin jokaiseen tänä päivänä. Mieti, kuinka moni Kristuksen ruumiin jäsen herää keskellä yötä ratkaisemaan ongelmiaan. Niinpä järkeilemme: "Ehkä pitäisi tehdä näin. Ei, ei… Ehkä tuolla lailla. Ei..."\nFilippuksella ja apostoleilla ei ollut ainoastaan leipäongelmaa. Heillä oli myös leipomo-ongelma... ja rahaongelma… ja jakeluongelma... ja kuljetusongelma... ja aikaongelma. Kaikki tämä yhteensä: heillä oli niin paljon ongelmia, ettei sitä voinut edes kuvitella. Heidän tilanteensa oli täysin mahdoton.\nJeesus tiesi kaiken aikaa tarkalleen, mitä aikoi tehdä. Hänellä oli suunnitelma. Sama pätee sinun ongelmiisi ja vaikeuksiisi tänä päivänä. On ongelmia, mutta Jeesus tietää koko tilanteesi. Hän tulee luoksesi kysyen: "Mitä me aiomme tehdä tämän asian suhteen?"\nOikea vastaus Filippukselta olisi ollut: "Jeesus, sinä olet Jumala. Mikään ei ole mahdotonta sinulle. Joten minä luovutan tämän ongelman sinun käsiisi. Se ei ole enää minun, vaan sinun."\nNiin juuri meidän tulee sanoa Herrallemme tänään, keskeltä kriisejämme:" Herra, sinä olet ihmeidentekijä ja minä aion luovuttaa kaikki epäilykseni ja pelkoni sinulle. Minä annan tämän koko tilanteen, koko elämäni sinun huomaasi. Tiedän, ettet salli minun kaatuvan. Itse asiassa, sinä tiedät jo, mitä aiot tehdä ongelmani kanssa. Minä luotan sinun voimaasi."


Biokaasureaktorin rakentaminen opetuskäyttöön | SeAMK kirjasto\nBiokaasureaktorin rakentaminen opetuskäyttöön – oppikirja biokaasuntuotannosta kiertotalouden opetukseen\nErilaisista biomassoista, kuten biojätteistä ja lietelannoista, voidaan tuottaa mädättämällä biokaasua ja käyttää mädätejäännös kierrätyslannoitteena. Maailmalla yleisiä, pienen kokoluokan, biokaasureaktoreita voidaan hyödyntää myös opetuksessa. Esimerkiksi Aasiassa on miljoonia pienen kokoluokan biokaasureaktoreita, jotka toimivat yksinkertaisella tekniikalla, ja niillä on trooppisilla alueilla suuri merkitys kestävässä energia- ja ruokahuollossa. Pienillä biokaasureaktoreilla voidaan demonstroida uusiutuvan energian tuotantoa sekä skaalata teollisia prosesseja.\nKirjassa on ohjeet siitä, kuinka rakennetaan pieni biokaasureaktori opiskelijaryhmän kanssa. Aiheeseen liittyviä oppaita on tehty aiemminkin, mutta suomenkielinen opetusmateriaali aiheesta on puuttunut. Kirja syntyi alun perin tarpeesta tehdä opetusmateriaalia Seinäjoen koulutuskuntayhtymä Sedulle. Kirja viimeisteltiin Seinäjoen ammattikorkeakoulun (SeAMK) Kiertotalousosaamista ammattikorkeakouluihin -hankkeessa (OKM). Oppimateriaalia voi käyttää erityisesti ammatti- ja korkeakouluasteella opetuksen tukena. Teksti on suomeksi, mutta ohjeistus rakennusvaiheista sekä liitteenä olevan linkin takana löytyvä PowerPoint-esitysmateriaali englanniksi. Englanninkieliset dokumentit palvelevat koulutusvientiä, kansainvälisiä lukijoita ja vaihto-opiskelijoita.\nKari Laasasenaho: Biokaasureaktorin rakentaminen opetuskäyttöön: Esimerkki tekemällä oppimisen hyödyntämisestä kiertotalouden opetuksessa – A home-scale biogas reactor for circular economy education: A handbook for low-tech biogas technology applications.\nOppikirja on julkaistu Seinäjoen ammattikorkeakoulun julkaisusarjassa C. Oppimateriaaleja (11). Materiaalien käyttö opetuksessa on vapaata tekijänoikeudet huomioiden. Opetusmateriaalin parannusehdotuksia voi laittaa kirjoittajalle etunimi.sukunimi(at)seamk.fi


Suomalaiset julkkikset alasti kuvannut Marika Kiviharju on kyltymätön | Me Naiset\nAntti Reinin kuvaaminen jännitti Marika Kiviharjua. Kuvat: Liina Aalto-Setälä\nKiviharjun kirja alastomista suomalaisista julkkiksista ilmestyy keväällä 2015.\nMarika Kiviharju on joutunut vetämään päiväkännit punaviinillä rentouttaakseen kuvattavansa.\nTeit jo valokuvanäyttelyn alastomista julkkiksista ja nyt puuhaat kirjaa. Etkö saa tarpeeksesi nakuista julkimoista?\nEn, olen kyltymätön! Kuvani eivät ole eroottisia, vaan ne näyttävät ihmisen omana itsenään, ilman suojakuorta. Keksin tiedottajani kanssa idean näyttelyyn, kun mietimme, miten saisin potkua uralleni. Olin juuri palannut äitiyslomalta, ja kaipasin jotain erilaista ja tajunnanräjäyttävää. Onnistuimme yli odotusten. Vaikka olen vuosia kuvannut mallikansioita, pin up -kuvia ja lehtikuvia, minut tunnetaan nykyään alastomien julkkisten kuvaajana. Se on kiva titteli, eikä minulla ole valittamista.\nOlet vihjannut, että kirjassasi nähdään A-luokan julkkiksia. Paljasta nimiä!\nRistomatti Ratia on lähdössä mukaan, ja olen keskustellut Aira Samulinin ja Miina Äkkijyrkän kanssa. Osaa en paljasta vielä, mutta kovia nimiä nekin ovat!\nKenet haaveilet vielä ikuistavasi alasti?\nPaavi olisi mahdottomuudessaan todella kova. Jos hänet saisin kameran eteen, maailmankirjat menisivät sekaisin. Haluan tehdä enemmän myös tavallisten ihmisten nudekuvauksia.\nOletko itse sinut alastomuuden kanssa?\nOlen estoton tyyppi, joten alastomuus ei ole minulle mikään juttu. Kotona unohdan usein sulkea verhot, joten naapurin insinöörimies on varmasti nähnyt minut alasti monta kertaa. Alastomuus ei ujostuta minua kuvauksissa, ennemminkin menen puihin, jos kuvattava on tosijulkkis. Esimerkiksi Antti Reini oli aivan mahtava tyyppi ja jokanaisen päiväuni. Myös minun.\nMillainen tunnelma kuvauksissasi on?\nKuvaustilanne on niin intiimi, että minun pitää pystyä heti vakuuttamaan ihmiset osaamisestani, ansaita luottamus ja rentouttaa tunnelma. Keinoja on monia, mutta jutteleminen toimii aina. Ihmiset eivät yleensä jännitä alastomuuttaan, mutta kerran vedimme kuvattavan kanssa päiväkännit. Hän ei olisi suostunut kuviin ilman punaviiniä.\nMikä on rohkein tekemäsi päätös?\nOlen aina ollut vähän hullu, ja tehnyt radikaaleja vetoja päästäkseni tavoitteisiini. Olin jo menossa töihin yrityshautomoon Lahteen, mutta irtisanoinkin sopimuksen, myin kämppäni ja muutin Helsinkiin, vaikka en tuntenut kaupungista ketään.\nMiten otat ilon irti kesäpäivistä?\nOttamalla aurinkoa koko päivän. Makaan reporankana miesystäväni uima-altaalla. Kuuntelen vain musiikkia, ja mieheni toimii pool boyna eli tarjoilee minulle drinkkejä pyytämättä.\n■ Valokuvaaja syntyi vuonna 1980 Lopella. Asuu Helsingissä kahden lapsensa kanssa.\n■ Piti We Want You – Naked! -näyttelyn keväällä Helsingissä.\n■ Kirja alastomista julkkiksista julkaistaan ensi keväänä.\n■ Harrastaa golfia.


Trio-jäätelön inspiroima täytekakku | MakuReseptitTeematTVBlogitKirjauduValikkoKirjauduHakuHae: Reseptejä Artikkeleita Teemoja Blogeista Videoita Kaikesta sisällöstä Hetkinen... KATSOMASI RESEPTIT Haluatko tallentaa katsomasi reseptit? Kirjaudu sisään!ETUSIVURESEPTITTEEMATTVBLOGITOma makuAsetuksetKirjaudu ulosUusi Maku.fi:ssä?Luo tunnusKirjautumalla hyväksyn palvelun käyttöehdot.Kirjaudu sähköpostiosoitteellasiKirjauduMuista minutUnohtuiko salasana?Kirjaudu Facebook-tunnuksillasiEi huolta - Maku ei jaa mitään puolestasiKirjaudu sisäänUnohtuiko salasana?Luo tunnusKirjautumalla hyväksyt palvelun käyttöehdot.Hae: Reseptejä Artikkeleita Teemoja Blogeista Videoita Kaikesta sisällöstä Hetkinen...Trio-jäätelön inspiroima kolmen värin täytekakku Kakut & Piirakat 12 kommenttia 5 tykkääLunni leipooannamaria29.11.2014 Tänä viikonloppuna vietetään minun ja kahden kaverini yhdistettyjä 75-vuotissyntymäpäiviä, koska olemme kaikki syntyneet vuoden loppupuolella. Mikä voisikaan olla parempaa kuin hyvä syy kutsua kaikki meidän tärkeimmät ystävät ja tuttavat koolle ja hoitaa vielä kolme kärpästä samalla iskulla. Olemme kaikki kolme syntymäpäiväsankaria hyvän ruoan ja herkkujen ystäviä, joten juhlissa on yllättäen pöydät täynnä sekä suolaisia ja makeita herkkuja. Minun tehtävänäni oli hoitaa kakut (tämä + paistettu juustokakku), ja sen lisäksi tarjolla on maailman parasta focacciaa, feta-sipuli-paprikapiirakkaa, kolmen suklaan brownieita, talvista karpaloboolia sekä naposteltavia. Olen aina halunnut järjestää lastenkutsut ja leipoa oikein kunnon täytekakun strösseleineen ja värjäittyine kuorrutteineen. Nyt kun ollaan vasta 25-vuotiaita, miksen voisi tehdä yhteissynttäreillekin oikein lapsellisen ja söpön täytekakun. Olen netissä törmännyt usein neapolitan-nimisiin leivoksiin, joissa on kolme kerrosta ja kolme makua: suklaata, mansikkaa ja vaniljaa. Nämä mauthan ovat suoraan klassisesta trio-jäätelöstä, jota minä ainakin olen pienenä vedellyt kiitettävän paljon. Suomessa tätä kolmen maun yhdistelmää ei kutsuta napolilaiseksi, joten minä nimesin tämän täytekakun trio-täytekakuksi. Paistoin kolme eri väristä kakkupohjaa 15-senttisessä kakkuvuoassa, yksi kerrallaan. Minulla on tällä hetkellä vain yksi 15-senttinen kakkuvuoka, joten jaoin leipomisen kahdelle päivälle. Jos sinulla on kolme tai kaksikin saman kokoista kakkuvuokaa, homma helpottuu huomattavasti... Jäähtyneet kakkupohjat kääräisin yksitellen tuorekelmuun ja laitoin jääkaappiin odottamaan kuorruttamista.\nPäädyin klassiseen voikreemiin (buttercream), vaikka yleensä suosinkin tuorejuustopohjaisia kuorrutteita. Tykkään voikreemin levittyvyydestä ja helppoudesta: tomusokeria tulee aina suunnilleen kaksi kertaa yhtä paljon kuin voita. Levitin joka kerroksen väliin hennon vaaleanpunaiseksi värjättyä voikreemiä ja levitin lopuksi kreemiä reunoille ja kakun päälle. Tässä vaiheessa tarkoitus on levittää kuorrutetta tasaisesti kaikkialle, jotta myöhemmässä vaiheessa kakunmuruja ei tule näkyviin eikä kakkupohja paista läpi kuorrutteesta. Jos kakkupohjat ovat tummia, kuorrutusta pitää laittaa melko reilukin kerros. Tämän kerroksen levittämisen jälkeen (crumb coating, Youtubesta löytyy paljon videioita) laitoin kakun jääkaappiin hetkeksi, jotta kuorrute jähmettyisi hiukan. Viimeistelyä varten säästin vajaan desin kuorrutetta, jonka levitin mahdollisimman tasaisesti kakun reunoille ja päälle. Muovinen kakkulasta on hyvä apuväline, ja halutessaan voi tehdä vaikka palettiveitsellä kuvioita reunoille ja kakun pinnalle. Minä pidin kakun hyvin yksinkertaisena ja ripottelin päälle vain sateenkaaren värisiä strösseleitä lastenkutsutyylin hengessä.\nAiniin, on muuten pakko tuskastella yhtä bloggaaja-ongelmaa: jos teen kakun jonnekin juhliin ja haluan julkaista ohjeen kuvineen blogissa, minun pitää aina joko leikata kakusta pala ennen juhlia ja kuvata se tai sitten kuvata leikattu kakku kesken juhlien. Jälkimmäinen vaihtoehto ei tule talvella yleensä kysymykseenkään, koska jo kolmelta alkaa olla liian pimeää minkäänlaiseen kuvaamiseen. Onneksi nyt läheisimmät ystävät ymmärtävät tämän problematiikan, ja esimerkiksi tämäkin kakku olisi ollut vähän ikävä esitellä tähän tyyliin: "Koittakaa nyt sielunne silmin kuvitella, miltä kakun kolme eri väristä kerrosta näyttävät." Mitä te muut bloggaajat teette: viettekö leikatun kakun pokalla juhliin?(12) KOMMENTOI ReseptiTrio-täytekakkuResepti: Lunni leipooTrio-täytekakkuTrio-jäätelön inspiroiman täytekakun kaikki kolme kerrosta ovat eri makuisia ja eri värisiä. Suklaa-, mansikka- ja vaniljakerrokset on kuorrutettu reilulla kerroksella vaaleanpunaista voikreemiä.ARVIOI 4.0( 1 kommenttia )Tulosta Ainekset6 palaa Mansikkapohja 25 g voita 1 dl sokeria 75 g vehnäjauhoja 1/4 tl leivinjauhetta 1/2 kpl munaa (n. 30 g) 4 rkl maitoa 2 rkl mansikkasosettaPunaista elintarvikeväriä (geelimäistä) Vaniljapohja 25 g voita 1 dl sokeria 1 kpl kananmunan valkuaista 75 g vehnäjauhoja 1/4 tl leivinjauhetta 4 rkl maitoa 1/2 tl vaniljauutetta (tai 1/2 vaniljatanko) Suklaapohja 25 g voita 1 dl sokeria 1/2 kpl munaa (n. 30 g) 50 g vehnäjauhoja 15 g kaakaojauhetta 1/4 tl leivinjauhetta 4 rkl maitoa Voikreemi 260 g tomusokeria 130 g voitaPunaista elintarvikeväriä (geelimäistä) Lisäksi 3 rkl strösseleitä Suositukset Herkulliset hampurilaisreseptit!Kaupallinen yhteistyö: Vaasan. Maistuisiko curry hot dog tai klassinen burgeri? Katso mehevät reseptit! >>\nTee näin Valmista ensin mansikkapohja. Vuoraa 15-senttisen kakkuvuoan pohja leivinpaperilla, voitele reunat. Laita uuni lämpenemään 175 asteeseen.Vaahdota huoneenlämpöinen voi sokerin kanssa kuohkeaksi vaahdoksi. Sokeria on paljon suhteessa voihin, joten seos jää hieman rakeiseksi. Sekoita joukkoon puolikas huoneenlämpöinen muna.Toisessa kulhossa siivilöi vehnäjauhot ja leivinjauhe yhteen, lisää sen jälkeen jauhoseosta ja huoneenlämpöistä maitoa taikinaan vuorotellen aina välissä sekoittaen.Soseuta mansikat (muutama iso mansikka riittää) ja lisää mansikkasose taikinaan. Jos haluat kirkkaamman punaisen värin, lisää muutama tippa punaista geelimäistä elintarvikeväriä.Kaada taikina valmisteltuun vuokaan ja tasoita pinta. Paista uunissa n. 15-20 minuuttia tai kunnes keskelle työnnettyyn puutikkuun ei tartu taikinaa. Anna jäähtyä ensin hetken vuoassa, ota sitten vuoasta ja anna jäähtyä täysin ritilällä. Kääräise jäähtynyt kakkupohja tuorekelmuun ja laita jääkaappiin odottamaan.Valmista seuraavaksi vaniljapohja. Valmistele taas 15-senttinen vuoka samaan tapaan kuin mansikkapohjan kanssa. Laita uuni lämpenemään 175 asteeseen.Vaahdota huoneenlämpöinen voi sokerin kanssa kuohkeaksi. Lisää joukkoon huoneenlämpöinen munanvalkuainen. Lisää vaniljauute tai puolikkaan vaniljatangon siemenet.Toisessa kulhossa siivilöi vehnäjauhot ja leivinjauhe yhteen, lisää sen jälkeen jauhoseosta ja huoneenlämpöistä maitoa taikinaan vuorotellen aina välissä sekoittaen.Kaada taikina valmisteltuun vuokaan ja tasoita pinta. Paista uunissa n. 15 minuuttia tai kunnes keskelle työnnettyyn puutikkuun ei tartu taikinaa. Anna jäähtyä ensin hetken vuoassa, ota sitten vuoasta ja anna jäähtyä täysin ritilällä. Kääräise jäähtynyt kakkupohja tuorekelmuun ja laita jääkaappiin odottamaan. Valmista viimeisenä suklaapohja. Valmistele taas 15-senttinen vuoka samaan tapaan. Laita uuni lämpenemään 175 asteeseen.Vaahdota huoneenlämpöinen voi sokerin kanssa kuohkeaksi. Lisää joukkoon huoneenlämpöinen puolikas muna. Toisessa kulhossa siivilöi vehnäjauhot, kaakaojauhe ja leivinjauhe yhteen, lisää sen jälkeen jauhoseosta ja huoneenlämpöistä maitoa taikinaan vuorotellen aina välissä sekoittaen. Kaada taikina valmisteltuun vuokaan ja tasoita pinta. Paista uunissa n. 15 minuuttia tai kunnes keskelle työnnettyyn puutikkuun ei tartu taikinaa. Anna jäähtyä ensin hetken vuoassa, ota sitten vuoasta ja anna jäähtyä täysin ritilällä. Kääräise jäähtynyt kakkupohja tuorekelmuun ja laita jääkaappiin odottamaan. Valmista voikreemi (buttercream). Vaahdota huoneenlämpöistä voita hetken aikaa kunnes se on hieman kuohkeampaa, lisää sitten tomusokeri joukkoon muutamassa erässä samalla vatkaten. Vatkaa kunnes kreemi on sileää ja väriltään melko vaaleaa. Jos haluat, voit lisätä tilkan maitoa, jolloin kuorrutteesta tulee hieman pehmeämpää. Lisää myös halutessasi vaniljauutetta ja muutama tippa geelimäistä elintarvikeväriä. Kokoa kakku. Aseta suklaapohja alimmaiseksi kakkualustalle, levitä sen päälle reilu nokare voikreemiä ja tasoita. Kreemiä saa mennä hieman reunojenkin yli. Aseta seuraavaksi päälle mansikkapohja, levitä pinnalle samalla tavalla voikreemiä. Viimeiseksi aseta vaniljapohja päällimmäiseksi ja levitä pinnalle melkein kaikki kuorrutteesta, jätä kuitenkin n. 1/2 dl - 1 dl kuorrutuksen viimeistelyä varten. Levitä kuorrute tasaisesti kakun päälle ja reunoille, käytä palettiveistä. Tämän vaiheen tarkoitus on kuorruttaa kakku tasaisesti kaikkialta ja varmistaa, ettei kuorrutteen läpi tule kakunmuruja (englanniksi crumb coating). Laita kakku jääkaappiin hetkeksi, jotta kuorrutus jähmettyy hieman. Lisää tämän jälkeen loput kuorrutteesta kakun päälle ja reunoille, käytä lastaa tai muuta apuvälinettä jotta saat kuorrutteen tasaiseksi pinnalle. Voit tehdä palettiveitsellä myös kuvioita kuorrutteen pinnalle. Viimeistele halutessasi strösseleillä.VINKKI- Mansikkapohjalla kestää hieman kauemmin kypsyä kuin vanilja- ja suklaapohjalla, koska siinä on enemmän nestettä.\n- Tämä ohje on pienelle, n. 15-senttiselle (mutta korkealle) kakulle. Jos käytät esimerkiksi 23-senttistä vuokaa, voit tuplata aineet ja pidentää paistoaikoja n. 25-30 minuuttiin. Katso reseptisivulta lisätiedot ja kommentitKerro kaverille!Tweet Edellinenjuttu Seuraavajuttu Blogin etusivu Seuraa blogia Poista blogi seuratuista RSS feedLunni leipooBlog descriptionNutella-kakku vai toffee-suklaakeksit? Näillä herkuilla syntyy makeampi arki.Kirjoittajan esittelyannamaria Parikymppinen opiskelija, jonka mielestä elämä on turhaa ilman hyvää kakkua ja kahvia.\nOta yhteyttä: annamaria.niemela(at)gmail.comJuttuarkisto2016 - (81)Lokakuu - (4)Pyymäen Oman aamupala testissäNYC-vinkkejä!Suolaisenmakeat Twix-palatLuksusta aamiaisjogurttiinSyyskuu - (6)Banaania ja murutaikinaaVaniljakierteet eli dallaspullan pikkusiskotLeivontabloggaajailta 2016Sitruunaa ja marenkiaSininen ristiäiskakkuBrittiläksiäiset ja suklaahippuskonssitElokuu - (9)Hermesetas ja herkkuja terveellisemminMitä yli jääneestä kakkupohjasta?Juhlava tuplasuklaakakkuSitruunaiset loppukesän muffinitGranaattiomena tulee!Omenan ja kinuskin liittoTakaisin arkeen -smoothiekulhoLämpimät mozzarella-bruschetatJäätelökeksejä Puffetin ystävilleHeinäkuu - (9)Vadelmaa ja nektariiniaRoyal Bakery ja pullasuositusEton mess + mustikkaIhana Pariisi!Kannellinen mustikkapiirakkaTörkeän makea NutellapirtelöNutelladonitsitTerveellisempää luumuhilloaPatrioottinen marja-vaniljatrifleKesäkuu - (9)Överit s'mores-cookietTuhtiakin tuhdimpi jauhoton suklaakakkuKolme erilaista mansikkakakkua juhannukseksiLunnin versio mustikka-murupiirakastaKesäinen makumatka ManseenPaistettu mustikkajuustokakkuSinisiä kuppikakkuja ja vauvakutsujaToscana: kulinaristin taivasOnnea ylioppilaille!Toukokuu - (9)Kolmos3n anti Taste of HelsingilleRaparperi-mansikkasiirappiKesän ensimmäinen mansikoista: Mansikka-mantelipaistosVoita Emman makeat piirakat -kirja!Pehmeä puuro tattaristaVaaleanpunaisen hempeää ristiäisiinHerkkuvinkkejä Pariisiin?Tryffeli-vadelmajuustokakkua äidilleChurropallot - ensi kesän hittiherkku!Huhtikuu - (8)Pehmein puuroVappuleivontaaKanelipullat croissant-taikinastaKeittiöni luottovälineetVapputunnelmaan pehmeillä strösselikekseilläNutella-juustokakku videollePorkkanakakkua donitsin muodossaKeväiset (ja tuhdit) sitruunakierrepullatMaaliskuu - (9)Leivontatrendien haisteluaHaaveena oma yritysPääsiäisen Rocky RoadKardemummaiset mustikka-rahkapullatHelpot Oreo-juustokakkupalatKookoshullun unelma: Kostea kookoskakkuErilaiset puurohiutaleet testissäJuusto-munakasmuffinit wine&cheese-iltaanPääsiäisen mango-riisifruttiHelmikuu - (10)Oscar-gaalan hengessä mukanaKeväiset sitruuna-mustikkaruudutPääsiäisen mango-raakaleivoksetTo the next level: Itse jauhettu kahviNesquik-murokakkuTerveellistä dippailtavaaYstävänpäivän smoothiekakkuYstävänpäivän ällösöpötSuper Bowl ja pretzel-fudgeLähelläDELITammikuu - (8)Nutella+laskiaispullaMaku-miittiä ja ihaninta lakuaSuloiset ystävänpäivän sokerikeksitTrooppinen chiansiemenvanukasKätevä vinkki kananmunille!Uusi vuosi - uusi cookiereseptiPaluu arkeen: Päärynäinen vihermehuDominikaaninen tasavalta - Puerto Plata2015 - (139)Joulukuu - (11)2015 - Nutellakakun vuosi!Joulun murusiaUudenvuoden suklaakuorrutteiset keksitMinikokoiset taatelikakutPunavihreä M&M's-valkosuklaaSitruunaiset mistelikuppikakutJoululahjaidea raakaleivonnasta innostuneellePiparinmakuiset lumiukko-popsitVahingon kautta: Sokerihuurteiset karpalocookietPiparimuffinitBlogimaailman joulukalenteritMarraskuu - (9)Muhkea Mars-kakkuPiilopaikka Helsingissä: Cafe KokkoJouluiset maapähkinävoikeksitTunnelmia leivontabloggaajaillastaKaupan glögit lahjomattomassa testissäNimikoituja keksejä ristiäisiinKharisma ja dulce de leche -kahviHelppo piparijuustokakku pikkujouluihinBehnford'silla taivaassaLokakuu - (12)Kardemummaa ja suklaata minikoossaSyksyn piristyksiä ja kahviarvontaKurpitsaskonssitTallinnassa suklaaostoksillaAamiaista Fazer Café TampereellaPorkkanakakku ja ruskistetun voin makuinen kuorrutePuhelimen kätköistäRouskuva chianäkkäriCafé Pispala, vihdoin!Ihanaa korvapuustipäivää!Buckeyes: Terveellisempi versioMy Tea Moment: Luksusta arjen keskelläSyyskuu - (11)Jotakin erilaista munasta: TaikapannaritMaapähkinävoihimotuksiaPuolukka ja tosca, mikä taivaallinen yhdistelmäMakeaa munastaTämän hetken suosikitTäydellisten pannarien salatSuolaista luomumunista: hauskat aamiaismunatPuolukka+kookos=puuroPäärynät sesongissa: Päärynä-vaahterasiirappipaistosGluteeniton banaani-maapähkinävoileipäKauneimmat (ja herkullisimmat) häätElokuu - (12)Suklaakastike kahdesta aineestaKahvilavinkkiä Espoon seudulle?Omenapiirakan ja muffinin fuusioSesonkiaamupalaa: LuumupannaritPikainen domino-trifle vadelmistaKirpeänmakeaa: Punaherukka-jogurttikakkuMuutoksia InstagramissaMurupäällysteiset vadelma-tuorejuustomuffinitTaas yksi kasvispiirakka: SavupaprikapiirakkaTäydellinen kesäjälkkäri: Nutellan makuiset suklaapavlovatBrittiklassikot osa 2/5: Battenberg-kakkuVinkkejä piirakkakannen punomiseen?Heinäkuu - (12)Konstailematta paras aamiainen TampereellaIkiklassikko: New Yorkin juustokakkuKolme tapaa murskata keksitRuokaterveisiä Espanjasta!Brittiklassikot osa 1/5: Bakewell tartRuokavinkkejä Málagaan/BenalmádenaanSuklaa-kookosruudut ja kookossokeri testissäHauska Kit Kat -kakkuTampereen parhaat jätskitPikainen persikkajäätelö helteiden kunniaksiFourth of July -aamiainen: kanelipulla-pannaritMahtavat parsakaali-munakasmuffinitKesäkuu - (12)Mojito-juustokakku kesän illanistujaisiinSiistit reunat hyydykekakkuunKeveä (mutta ei todellakaan kevyt) suklaajuustokakkuKesäinen kirsikka-britaKoristeluvinkki: syreenin kukkia leivoksiinSitruunainen mustikka-naked cakeTunnelmia valmistujaisistaValmistujaisiin valmistautumistaHerkkulakossaKaksivärinen mustikka-valkosuklaajuustokakkuKahden mustikan puuroMustikka-kauraruudut kesäkuun kunniaksiToukokuu - (12)Mansikka-limejuustokakkuValmistujaisjuhlat lähestyvätRocky Road ja herkkuaiheisia juhlapäiviäRaidallinen kääretorttu ja Maku-blogien keväthaasteRaparperipiirakkaa italialaiselleRavintolapäivä TampereellaKandeerattua limenkuorta kakulle koristeeksiCloettan uutuudet ja karkkiraatiSitruunamacaronit ja macaronien kirousNutella-juustokakkuPaistetut suklaadonitsit ja oodi donitsipellilleVappubrunssi ja itse tehty perunasalaattiHuhtikuu - (13)Vappubrunssille helpot gluteenittomat sämpylätMitä vapuksi (muuta kuin munkkeja)?Varaslähtö vappuun: Hillolla täytetyt munkitVuoden ensimmäiset raparperit: Raparperi-tuorejuustokakkuValkosuklaa-limeblondietKakkukestien soma ja helppo kattausMehu kuin karkki: marja-lakumehuFerrero Rocher -kakkuPienet piirakat punajuuresta ja vuohenjuustostaVaahto-tutorialHelpoin jälkkäri: lemon curd -maljatNaked cake ja häämiittiSitruunaiset kuppikakut paistetut munat -viboillaMaaliskuu - (12)Voita Emman kakut, leivokset ja jäätelöt -kirja!Ensimmäinen sokerimassakakkuni: MangotäytekekkuSuolainen piirakka västerbotten-juustollaPienen keittiön haasteetPorkkanakakun makuinen granolaVihreitä herkkujaHelppo amerikkalaisherkku: Syötävä keksitaikina jäätelölleNaapurin avajaisissa (naapurissa)Vaniljakuppikakut mustikkakuorrutteellaSitruunajuustokakku valkosuklaapohjalla ja sisko 24 vuotta!Söpöilyä viikonloppuun: vaaleanpunainen popcornSweet VaasaHelmikuu - (12)Suklaaöverit: Kolmen suklaan brownietVielä joskus -listaniHaastaja klassiselle suolaisen piirakan pohjalleMutakakku+kardemumma+kahviKeväiset sitruuna-unikonsiemenkuppikakutPikainen nostatus mielialaan: Suklaa-appelsiinimousseJotakin erilaista laskiaiseen: suklaiset laskiaispullat4+1 ideaa ystävänpäivän tarjottaviinRuokaintoilijasta ruokabloggaajaksiHerkkupoimintoja häämessuiltaUusimmassa Maku-lehdessä: Valkosuklaa-mustaherukkajuustokakkuKotitekoiset SnickersitTammikuu - (11)Parhain pannukakkuRuokasuosikit InstagramissaLuksusta aamurutiineihin: Taateli-banaanipuuroYstävänpäivän söpöimmät vaniljatäytekeksitMahtituote testissä: VaniljamyllyVaniljaiset valkosuklaadonitsitJuuri nyt innostaa...ParmesanpiirakkaVadelma-juustokakkubrownietAruban karibialainen keittiöMausteisen makeat sahrami-valkosuklaapullat2014 - (57)Joulukuu - (13)Minun ruokavuoteni kännykkäkuvinaTalvinen appelsiini-hunajakakkuJoulutunnelmaa ruokahullun näkökulmastaMakeimmat koristeet juhlapöytään: polkamarengitTäydellinen herkkulahja: LakritsitoffeeOsallistu Kutsuva kattaus-kilpailuun!Katastrofeja keittiössäKotitekoiset suklaavaahtokarkitJoululahjaherkkuja: Kookoskuutiot (Coconut ice)Kahvi(la)vinkki: Tampereen PaahtimoKirpeänmakeaa joulupöytään: karpalo-marenkipiirakkaJouluisia raakaherkkuja: laku-kookoskiekotLeipurin joululahjatoiveetMarraskuu - (12)Trio-jäätelön inspiroima täytekakkuLuonnollisempi luumuhillo kuivatuista luumuistaSuolafudge-suklaahippucookietKaivattuja uutuuksia Dr. OetkeriltaSitko Pizza&BarSitruuna-marenkikakku: itseni näköinen synttärikakkuMacadamiapähkinä-cookietJuttusarja 4/4: Mittaaminen ja mittayksikötPaistettu valkosuklaajuustokakku isälleJuttusarja 3/4: Leivonnan perusraaka-aineetMakeat skonssitLakritsimutakakkuLokakuu - (13)Tuotelöytö: LakritsijuurijauheJuttusarja 2/4: Leipurin perustyövälineetVegaaniset suklaa-appelsiinidonitsitJuttusarja 1/4: LempityllaniVohvelisunnuntaiCookies and cream -kuorrute kuppikakuilleMaapähkinävoi-hillopalatSuklaakeksejä Roosa nauha -päivän kunniaksiMaapähkinävoin ABCLuumu-kanelipuuroKahvilavinkki: Lapinniemen AnsariPull apart -kanelipulla"Siivet" kukkakaalistaSyyskuu - (19)Ulkomaiset leivontablogit – LemppariniPehmeät sitruuna-tuorejuustokeksitPäärynä-frangipanepiirasPorkkanakakkua puuron muodossaMaailman syksyisimmät kuppikakutKantarellipiirakkaAamupalavinkki: Amurin HelmiSpinnyt eli amerikkalaiset kanelikierrepullatTervetuloa!Twin Peaksin kirsikkapiirasÉclair-leivoksetSokeriähkyssä: Toffeetäytteiset suklaakeksitMarja-vaniljatartaletitSuolaista kisakatsomoon: Cheddar-suolakeksitSitruunainen ricotta-mantelikakkuVadelma-valkosuklaajuustokakkuSitkeät sitruunakeksitNigellan jauhoton Nutella-kakkuJuustokakku ilman liivatettaBlog tagsaamiainen - (31)amerikkalainen - (31)appelsiini - (3)avokado - (1)banaani - (2)browniet - (5)cake pops - (1)cheddar - (1)chiansiemenet - (3)churrot - (1)cupcaket - (7)donitsit - (5)englantilainen - (6)gluteeniton - (10)granaattiomena - (1)granola - (1)häät - (2)Halloween - (1)hasselpähkinä - (2)hillot - (2)hummus - (1)hunaja - (1)italialainen - (2)jäätelö - (3)jäätelöt - (1)jälkiruokamaljat - (1)joulu - (21)juhannus - (1)juhlat - (1)juttusarja - (4)juustokakut - (17)kahvi - (5)kahvilat - (15)Kahvilat ja ravintolat - (2)kakut - (32)kaneli - (6)karpalo - (2)kastikkeet - (1)kasvisruoat - (1)kasvisruoka - (5)kattaus - (3)kaupat - (1)keksit - (19)kevyet - (1)kinuski - (1)kirjat - (2)kirsikka - (3)kookos - (6)koristelu - (2)kuppikakut - (2)kurpitsa - (1)lakritsi - (5)laskiainen - (1)leivät ja sämpylät - (1)leivokset - (14)lime - (6)luumu - (4)maapähkinävoi - (6)macadamiapähkinä - (1)macarons - (1)makeat piirakat - (10)makeiset - (13)mango - (3)mansikka - (9)manteli - (5)marenki - (7)matkat - (2)mehut - (1)mojito - (1)mousset - (1)muffinit - (4)munkit - (1)mustikka - (13)muut makeat leivonnaiset - (9)muut suolaiset leivonnaiset - (2)mysli - (1)nektariini - (1)Nutella - (8)omena - (2)päärynä - (3)pääsiäinen - (5)paistokset - (2)pannarit - (3)pannukakut - (1)Pariisi - (1)parmesan - (1)parsakaali - (1)persikka - (2)piirakat - (3)pikkuleivät - (1)pirtelöt - (1)pistaasi - (1)porkkana - (4)pulla - (1)pullat - (9)punaherukka - (1)punajuuri - (1)puolukka - (2)puuro - (7)puurot - (1)raakaleivonta - (2)ranskalainen - (3)raparperi - (3)ravintolat - (2)reissut - (6)ricotta - (1)ristiäiset - (3)sienet - (1)sitruuna - (18)skonssit - (1)smoothiet - (1)suklaa - (47)suolainen napostelu - (2)suolaiset leivonnaiset - (2)suolaiset piirakat - (6)suolakeksit - (1)taateli - (1)tampere - (14)tapahtumat - (1)tartaletit - (1)tattari - (1)täytekakut - (8)tekniikka - (4)toffee - (3)triflet - (1)tuotevinkit - (9)twin peaks - (1)vadelma - (12)välipalat - (1)valkosuklaa - (13)valmistujaiset - (3)vanilja - (8)Vappu - (6)vauvakutsut - (1)vegaaninen - (5)vegaaniset - (1)Vinkit - (1)vohvelit - (1)vuohenjuusto - (2)ystävänpäivä - (2)Seuraa blogia! Facebook Bloglovin Instagram@lunnileipoo Kommentit (12)JÄRJESTÄ:UusimmatVanhimmat 03.12.2014 Minna_A Onnittelut! Hieno kakku ja idea. Vastaa Ilmoita asiaton viesti 10.12.2014 annamaria Minna: Kiitän kovasti! Ilmoita asiaton viesti 01.12.2014 Maku_Elina Mielettömän kaunis ja ihanan pastellinen kakku! Onnittelut vielä, toivottavasti teillä oli mahtavat pirskeet! Vastaa Ilmoita asiaton viesti 01.12.2014 annamaria Elina: Kiitän kovasti! Ja juhlat olivat mainiot, eivät vähiten herkkujen takia. Ilmoita asiaton viesti 30.11.2014 sari kalliomäki Tämä on todellakin supersuloinen kakku, kerrassaan ihana :). Onneksi kakunväri ei ole iästä kiinni, täällä kun tehdään vieläkin välillä hempeitä kakkuja :). Vastaa Ilmoita asiaton viesti 01.12.2014 annamaria Sari: Kiitoksia kovasti, olenkin ihastellut kakkujesi värimaailmaa monesti. : ) Ilmoita asiaton viesti 30.11.2014 Tiina Garvey Oot kyllä niin taitava! Söpön näköinen kakku! Vastaa Ilmoita asiaton viesti 01.12.2014 annamaria Tiina: Voi kiitos kovasti! Ilmoita asiaton viesti 30.11.2014 Tiina / Kakkupuutarha Ihanan näköinen kakku, kuin karkki! Bloggaajaongelma tunnistettu! Yleensä pyrin ottamaan kuvat ennen tarjoilua, koska en loista ajan paineen alla - kakkupalan kuvailu muiden odotellessa nälkäisinä ei ehkä kuulu lempitilanteisiini. :) Suurin osa ystävistäni ja perheestäni on tottunut jo saamaan aloitettuja kakkuja, ja ovat yleensä vain kiitollisia päästessään osaksi maistelutoimikuntaa. Eri asia on silloin, jos leivon kakun vartavasten jollekin henkilölle / johonkin juhlaan - silloin toimitan sen kyllä kokonaisena ja jätän vaikka leikkauskuvat ottamatta, jos se ei ole aivan välttämätöntä. Vastaa Ilmoita asiaton viesti 01.12.2014 annamaria Tiina/Kakkupuutarha: Voi kiitos, tai kuin jäätelö! ;) Olen täysin samaa mieltä kanssasi: kuvaan paljon mieluummin yksin ja niin, että voin rauhassa hioa yksityiskohtia, jos sille tuulelle satun. Tietty tilauskakut ja vieraammille menevät kakut pitää kuvata vain ulkopuolelta, niin harmi kuin se joskus onkin! Ilmoita asiaton viesti 29.11.2014 Pipsa A Tiedän niin, mitä tarkoitat tuolla bloggaajaongelmalla! Onneksi omat ystäväni ovat myös ymmärtäväisiä: viime kesänä kesken kesäjulhien kaverit jälkiruoan saapuessa pöytään tiedustelivat, että olihan kuvat blogiin otettu. No, eiväthän ne olleet, joten porukka kannusti minua ne ottamaan ja istui kiltisti pöydässä odottamassa kuvaussession ajan :D\nIhanan näköinen kakku, varmasti juhlien keskipiste. Makoisia juhlia! Vastaa Ilmoita asiaton viesti 01.12.2014 annamaria Pipsa: Kiva kuulla, että muutkin ovat tuskailleet saman ongelman kanssa. Meilläkin joskus kuvaussessiot on suoritettu herkkujen ollessa jo pöydässä ja vieraiden ollessa pöydän ääressä, mutta olen omalla kohdallani huomannut että yksin kuvaaminen on paljon parempi vaihtoehto... Kiitoksia kovasti! : )) Ilmoita asiaton viestiKommentoi Lähetä PeruutaLuitko jo nämä blogin jutut? Pyymäen Oman aamupala testissäLunni leipoo NYC-vinkkejä!Lunni leipoo Suolaisenmakeat Twix-palatLunni leipoo Luksusta aamiaisjogurttiinLunni leipooLue lisää muista Maku-blogeistaMaku.fi - aina mukanaVoit käyttää sivustoa myös kännykällä ja tabletilla.Maku.fiToimitusYhteystiedotPalauteMaku.fi-etikettiKilpailutTilaa lehtiTilaa Maku-lehtiMitä löydät Maku-lehdestä?Osallistu lukijakilpailuunSeuraa meitäFacebookPinterestInstagramTwitterTilaa Maku-uutiskirjeTäysin maksuton Maku-uutiskirje tulee kerran viikossa suoraan sähköpostiisi ja kertoo ajankohtaisimmat reseptit ja muut sesongin ruokavinkit. Maku ei jätä ketään nälkäiseksi!© A-lehdet Oy 2014KäyttöehdotRekisteriselosteMediatiedot


Kuntopaini 18–55v | Helsingin Paini-Miehet\nPainin monipuolisuus sopii erinomaisesti myös kuntoilijalle, vaikka ei olisi aikaisempaa kamppailulajitaustaa. Painin harrasteryhmä eli nk. kuntopaini on oiva tapa päästä tutustumaan niin vapaapainin kuin kreikkalais-roomalaisen painin saloihin ja samalla ylläpitää tehokkaasti kuntoa. Rohkeasti mukaan kokeilemaan miten hauska ja monipuolinen laji paini on kuntoilumielessäkin!\nHPM:n KUNTOPAINI on ollut Etelä-Suomen aktiivisimpia ja joka treeneissä käy 8–20 osallistujaa.\nHarrastajien ikähaitari on ollut 18–55v. Treeneissä käy sekä miehiä, että naisia. Tausta kävijoillä on kirjava; on kävijöitä duunareista tohtoreihin, enemmän painineista lajin vasta löytäneisiin. Kaikille on kuitenkin löytynyt tässä mainiossa porukassa oma paikka matolta.\nItse treeneissa harjoitellaan tehokkaasti, mutta hyvällä fiiliksellä. Normaaliin treeniin kuuluu lämmittely, kuntopiiri tai kehonpainoharjoituksia, tekniikka-osuus, taistelutilanteita sekä muutama sparri-ottelu.\nKUNTOPAINIRYHMÄSSÄ on kaksi harjoituskertaa viikossa. Jos määrät alkavat koronan jälkeen nousta, tulee kolmaskin treeni viikkoon. Kesäisinkin on treenit kerran viikossa.\nKevätkausi 2022 alkaa maanantaina 10.01\nMa klo 19:00-20:30 Urhea-halli, Mäkelänkatu 47\nLa klo 11.00-12.30 Urhea-halli, Mäkelänkatu 47 (molski Rantala)\nKausimaksu 170 euroa, sisältää kaksi treeniä / viikko.\nTällä kaudella aamutreenit jäävät pois vähäisen osanoton vuoksi. WrestFit treenit jatkuu.


Myydään Omakotitalo, 4 huonetta - Tornio, Kiviranta, Aittaniemenkatu 16 - Etuovi.com g62296\nOmakotitalo | 4h + k + khh + s + ph\nAittaniemenkatu 16, Kiviranta, Tornio\nLaadukas, rakkaudella rakennettu terve ja toimiva, puusepän koti, kauniilla pihalla marjapensaineen Tornionjoen rannalla. Luonnonkaunis paikka, oma tontti, johon koriste- kuvioidut rakennukset, kotoisasti kartanomuotoon sijoitettuna, (tontin arvo noin 100.000€). Unelmapaikka, luonnonrauhaa lähellä kaupunkia. Lisärakennuksessa lähes 80m2 lämmintä monikäyttöistä toimivaa harrastetilaa, sekä helppohoitoinen asfaltoitu piha. Lähes koko talon pituiselta katetulta terassilta avautuu hulppea jokimaisema, jossa voit rentoutua, viettää laatuaikaa, katsella kauas, ihastella vaihtelevia luonnon ihmeitä, kuten vapaita vesiä, valkoisia nietoksia, monenkirjavia lintusia, muita eläväisiä, kaikkia taivaan ihmeitä ja aivan erityisesti, värikkäitä taianomaisia auringonlaskuja. Nikkari-Veikon kätten töissä näkyy työnilo. Materiaalien ja menetelmien käytössä tärkeintä on, luotettavuus, kauneus, toimivuus ja pitkäikäisyys. Valituissa ratkaisuissa on sovellettu varmoiksi havaittuja menetelmiä ja turvallisia materiaaleja. Asunnon sisälattian korkeus on turvallisesti 650mm maan pintaa korkeammalla, (minimivaatimus 300mm). Talossa on tavanomaista korkeampi sokkeli, korkeus: (1220mm), josta anturan koko on 220x600mm. Sokkeli alapinta on sijoitettu riittävän syvälle routimattomuuden varmistamiseksi, yhdessä tietysti kunnollisen routaeristyksen kanssa. Tavanomaista paremmin on asennettu myös: - routaeristeet - patolevyt - sadevesijärjestelmä - salaojajärjestelmä - sokkelin rouhepinnoitus - runko ja lämmöneristeet Paroc mineraali levy-eristeillä 2 kertainen katto: - raakaponttilauta ja kattohuopa - tiilikaton koolaus ja tiilikatto - tiilikaton lintuesteet ja kattoturvatuotteet 2 kertaiset räystäs-rakenteet koristekuvioineen Ulkovuori, tiheäsyistä lapin puuta UTV 28x170mm Rakennusten romanttisen ulkoasun täydentävät Koristeellisesti muotoillut puurakenteiset nurkat, ovi- ja ikkunapielet, sekä räystäsrakenteet - pystykoolauksen riittävä ilmaväli ja eläinsuoja-verkot alaosassa Talon räystäiden sisään on asennettu MMJ 3x1,5mm:n kaapelointi ympäri talon kiertävää räystäsvalaistusta varten 3-kertaiset käyttövesiputket, muoviputki 15mm, suojaputki 28mm ja päällimmäisenä vielä solukumi eriste 28/50mm, jolla taataan se, että kaikista hanoista tulee aina sen lämpöistä vettä, mitä kuuluukin, eivätkä putket lämmitä toisiaan Astianpesukoneen ja lämminvesivaraajan alle on asennettu anturit/vesivuotovahti järjestelmä Palovaroittimet ja häkä-varoitin Alapohjan pienenkin kosteuden ja mahdollisen radon kaasun poistamisen varmistamiseksi talon alapohjaan on asennettu katolle johtava 110 mm:n poistoputki, sekä radon-imuri Talon tuuletusluukkuihin, (oma patentti), asennettu suodattimilla varustetut korvausilma venttiilit riittävän korvausilman takaamiseksi leivinuunin, liesituulettimen ja keskuspölynimurin käytön alipaineisuuden vähentämiseksi. Savupiippu, Chiedell 200mm keraamisella eristetyllä putkella Ikkunat, valkoiset alumiini-ulkopuitteella karmisyvyys 170mm, selegtiivi/argon 4K lasit\nAittaniemenkatu 16, 95410\nAsuinrakennus, asuin pinta-ala: 152,6m2 Pinta-alat: OH/TUPAK: 64,1m2 Eteinen : 23,5m2 MH1. :13,1m2 MH2. : 10,6m2 MH3. : 14,6m2 WC. : 2,8m2 Vaateh. : 3,1m2 Kodinhoito: 11,4m2 Pesuhuone : 3,8m2 Sauna. : 4,0m2 Autotalli-varasto-verstas rakennus, pinta-ala: 79,3m2, rakennus koostuu kolmesta erillisestä palo-osastoidusta tilasta, joissa on hyvä valaistus ja koneellinen poisto-imuri, sekä hyvät korvausilmaventtiilit 1. osa autotalli: n.30m2, varustettu nosto-ovella ja erillisellä käynti ovella, WC:llä, pienellä keittiöllä, lattiakaivolla ja lattialämmityksellä 2. osa varasto: n. 24m2, varustettu nosto-ovella ja väliseinään sijoitetulla sijoitetulla palo-ovella 3. osa verstas: n.24m2, varustettu nosto-ovella ja väliseinään sijoitetulla palo-ovella Lato-rakennus: ulkomitoiltaan 4 x 5m, kahdella leveällä, erillisellä ovella, väliseinällä, sekä hyllyillä varustettu hirsinen latorakennus, johon sopii paljon tavaraa hyllyille ja lattioille, kuten esim. ajettava ruohonleikkuri.\nTalo on erinomaisen hyvässä kunnossa, koska se on rakennettu rakentajan pitkäaikaisella kokemuksella, sekä korkealaatuisia materiaaleja käyttäen. Asumisen jälkiä ei juuri näy, koska vakiintuneeseen ikään ehtinyt pariskunta ei ole paljon paikkoja kuluttaneet ja harrastusten vuoksi ovat viettäneet paljon aikaa matkoilla.\nRakennukset on huolellisesti rakennettu ja lämpöeristetty käyttämällä tiivistä levymäistä vuorivillaa, joten rakennusten lämmöneristys on selvästi parempi ja energiankulutus pienempi, kuin laskennallinen energialuokka (D) edellyttää. Kiinteistön kokonaiskulutus asuinrakennuksessa, sekä puolilämpimässä (16°) puuverstas käytössä oli vuoden 2017 aikana yhteensä: 27835 kw. Kulutus jakautui seuraavasti: Asuinrakennus n. 58% = 16144kw Puuverstas n. 42% = 11691kw, lukemaan sisältyy vielä kaikki puuverstaan (työstökoneiden käyttämiseen tarvittava sähkö). Asentamalla ilma-lämpö pumpun molempiin rakennuksiin energialuokka nousisi luokkaan C ja energian kulutus vähenisi vielä noista em. lukemistakin.\nPääasiallinen rakennusmateriaali: Puu, Kosteiden tilojen, sekä eteis-tilan lattiamateriaalina on käytetty läpi-puristettua kaakelia, (eikä pintakerroksen lohkeamille altista pinnoitettua). Huoneiden lattioissa on käytetty 14mm:n yksisauvaista leveää tammilauta parkettia, joka on reunaviistetty harjattu ja pinnaltaan öljytty. Parketin alla on tietysti muovikalvo ja askelääni- eristys, joten parketti on miellyttävän lämmin ja helppohoitoinen. Jalkalistat ovat antiikki-malliset ja lakattua tammea. Seinämateriaalina on käytetty haju-haitattomia 50-luvun kuoseilla olevia paperitapetteja Kodinhoitohuoneessa, saunassa ja kylpyhuoneessa on käytetty STP profiilin mukaisia tervaleppä panelointia.\nTammikuvioiset Doris keittiökalusteet, massiivitammiovilla, täsmällistä puusepän työtä. Pöytätasot ja pesualtaat sini-mustaa Norjan-kiveä. Välitila on laatoitettu sävyyn sopivilla lasimosaiikki laatoilla. Välitilan valaistus on hoidettu LED- valaistuksella, kuten myös kauniin kaareva-lasisen ja RST-pintaisen Miele liesituulettimen alue, jota valaistus laadukkaasti korostaa. Mielen kodin koneet: Jääkaappi, Pakastin, Astianpesukone, Keraaminen liesi ja Liesituuletin takaavat hyvän toimivuuden, laadukkaan käyttömukavuuden. Kaikki alakaapit on varustettu hiljaisesti sulkeutuvilla laatikoilla ja riittävällä määrällä säilytystilaa. Tammikuvioiset yläkaapit luovat laadukkaan tunnelman, kaapeissa on myös paljon tavallista enemmän hyllyjä, joten niihin sopii paljon astioita ja niitä on mukava käyttää.\nHuolellisesti toteutettu Kylpyhuone, vesieristetty ja kaakeloitu lattia, varustettu lattiakaivolla ja lattialämmityksellä., lavuaari, WC-laite, ja suihkukaappi. Seinät huolellisesti vesieristetty ja kaakeloitu isokokoisilla laatoilla. Katto paneloitu STP-tervaleppä panelilla. Ovet ovat harmaata savulasia, (täyslasiovet) ja karmit tervaleppää.\nKorkealaatuisesti toteutettu ja sisustettu sauna. vesieristetty ja kaakeloitu lattia, varustettu lattiakaivolla ja lattialämmityksellä. Seinät tervaleppää, huolellista puusepän työtä , kiuas- seinä on kaunis ja vaikuttava kivipintainen. Lauteet, kaiteet ja askelmat, (puusepän sydämmen-asia), tummaa jalopuuta, kaunista toimivaa ja kestävää. Eihän viihtyisän saunan ikkunasta siintävä Tornion joen maisema kai haitaksi ole?\nKaikki kohdallaan, rakennettu lähtökohtana laatu, pitkäikäisyys, kauneus ja kestävyys. Lattiat vesieristetty ja kaakeloitu, varustettu lattialämmityksellä ja lattiakaivolla. Seinät tapetoitu yläosistaan, alaosissa korkealaatuinen STP-tervaleppä vaakapanelointi, jota kehystää huolellisesti toteutettu tervaleppä-listoitus. Myös kattopanelointi on virheetöntä aitoa ja kaunista tervaleppää. Huolellisesti suunniteltu ja täydellinen kodinhoito huoneen leppä-kuosinen kalustus, ryhmään sijoitetun pesukoneen kanssa, täydentää toimivan kokonaisuuden. Uloskäynti saunan jälkeiseen vilvoitteluun ja leppoisaan jokimaiseman ihasteluun takaterassille käy kätevästi IUX-salvalla varustetun lasiaukollisen oven kautta.\nOlohuone on upea, kuin aurinkoinen päivä. Tilava, korkea ja valoisa, arvokas ja avara. Kolmen metrin korkeuteen kohoava valkoinen katto, jonka täydentää valkoiset vahvat ja muotoillut kattolistat. Valo säteilee sisään kolmesta suunnasta avautuvien ikkunoiden lävitse, jota vaaleilla sävyillä hillitysti tapetoitujen seinäpintojen ja vankan tammilauta lattioiden kautta säteilee 60 neliöisen tupakeittiöön. Vaalea ja ilmeikäs Ruukin-tiilinen leivinuuni seisoo ylväästi omalla oikeutetulla paikallaan, kohoten kauniisti katonrajaan, jota vielä muhkeat jiiriin muotoillut valkoiset kattolistat upeasti täydentävät. Keittiön sielu ja talon-emännän ylpeys, on tietysti tammiovinen puuseppä-Veikon nikkaroima keittiö, kaikilla mausteilla, tummilla kivitasoilla ja Mielen laadukkailla RST-kodinkoneilla. Pesupöytä ja kivestä muotoillut pesualtaat ovat kaunista sinimustaa Norjan kiveä. Led-valaistus ja lasi-mosaikkiset välitila-seinälaatat tuovat kauniisti esiin kaareva-lasisen RST-liesikuvun muodot\nMakuuhuoneisiin käydään avaran romanttista tunnelmaa henkivän eteistilan kautta. Nelipeiliset valkoiset väli-ovet avataan tyylikkäiden käteen sopivien kiiltävien messinkisten oven-kahvojen avulla, jonka laisia ei kovin usein tapaa. Ovia kehystää aito ja taidokas tammilistoitus. Kaikki talon ovet toimivat hyvin, hiljaisesti ja rauhallisesti, koska seinät, ovikarmit ja ovet on rakennettu suoraviivaisesti ja ovet on asennettu ovi-aukkoihin täsmällisesti. Laadukkaat terveelliset ja turvalliset 50 luvun kuosien mukaiset seinä-tapetit tammi lattioiden kanssa luovat konstailemattoman rauhaisan tunnelman.\nTontti sijaitsee Tornionjoen rannalla Aittaniemen keskeisimmällä paikalla. Joenrannan luonnonkauneus, rantapuusto, linnusto, pupu-jussit, sekä veden läheisyys luovat rauhaisan tunnelman. Voit omaksua luonnonrauhaa, puuhailla piha-askareita rantamaisemassa, mutta silti... lähellä kaupunkia. Voit lekotella tai vilvoitella saunan jälkeen omalla terassilla, ihastella huikean värikkäistä punaisen, keltaisen ja oranssin vaihtelevissa sävyissä heloittavista auringonlaskuista ja kysyä, (oos se tässä)?\nAuton säilytystä varten on monia vaihtoehtoisia ratkaisuja, pihan kulku-alueet on asfaltoitu. Latorakennuksen edessä on kaksi autopaikkaa. Autotalli rakennuksen päädyssä on reilu asfaltoitu tila yhdelle autolle. Autotalli rakennuksessa on kolme erillistä nosto-ovella varustettua ja erikseen palo-osastoitua tilaa, joista isoimmassa on lattialämmitys, käynti-ovi, wc, keittiö, sekä kaikissa osioissa on paljon sähköpistorasioita, hyvä valaistus ja koneellinen poistoilma-imuri riittävine korvausilma venttiileineen. Autotallin ykkös-osa: n. 30m2 on tarkoitettu auton säilytykseen ja siihen on varattuna avaaja-automaatti, mutta sitä ei ole vielä tarvinnut asentaa paikoilleen.\nRakennukset on sijoitettu kartanomaisesti ja kohtuullisen väljästi 1970m2:n tontille, joten ne antavat hyvän suojan naapureiden suuntaan. Kadun vastapäisellä puolella on tiheä lehtipuu puistikko, joka suojaa sen takana sijaitsevan rivitalo näkymän. Liikenne Aittaniemenkatu 12-20 taloihin tapahtuu ainoastaan edellä mainittuihin taloihin ja tähän kohteeseen asti ainoastaan taloihin: 18 ja 20. Joten meillä on tässä kolmen talon käytössä oleva (kotikatu). Talon molemmissa päädyissä on reilusti tilaa pensaille ja ryytimaalle.\nKartanomainen piha-alue on huolellisesti muotoiltu ja nurmettu. Piha-alueiden kallistukset toimivat ja sadevesi valuu aina rakennuksista pois päin. Sadevedet ohjautuvat myös huolellisesti asennettujen räystäskourujen ja syöksy-putkien kautta rakennusten nurkille asennettuihin sadevesi-pysty-kaivoihin ja sadeveden poistojärjestelmään. Nurmi alueille on istutettu pensaita, kuten viinimarja-, tyrni- ja lumipalloheisi. Kulkualueet on pääasiallisesti asfaltoitu ja rajattu antiikki-tyylisillä reunakivillä. Taloon kulkuväylä on laatoitettu puna-mustilla 300x300mm:n laatoilla ja antiikki-tyylisillä reunakivillä. Kaikkien kolmen rakennuksen ympärille on asennettu punamustat betonilaatat 300x300mm ja seinien vierustoille vielä n. 500mm leveälti luonnonsoraa raekooltaan: 15-30mm. Edellä mainittu rakennustapa pitää sokkelin kuivana, estää kasvuston leviämisen rakennuksen seinien läheisyyteen, sekä helpottaa nurmikon leikkaustyötä oleellisesti, (erityisesti koneellisessa nurmen leikkuussa.\nTalon länsipuolella avautuu puistomainen avara ja valoisa, ainutlaatuinen ranta ja jokimaisema, jossa eri vuoden aikoina luonnon vaihtelevat värit ja toistensa kanssa temmeltävät muuttolinnut tuovat talon asukkaat luonnon keskelle. Oma tontti ei ulotu rantaan asti, mutta puistomainen rantakaistale ei myöskään yhtään heikennä näkymää, vaan täydentää sitä. Tanskinsaaren eteläkärjen, Keroputaan suualueen, Tanskin sivujoen ja Aittaniemen kärjen muodostama kalaisa kainalo, rauhoitettujen Jokipaju-pensaiden kanssa on tunnettu myös runsaasta linnustostaan. Aittaniemen jokavuotiset vierailijat: Kurjet, Kuovit, Joutsenet, Heinäsorsat, Haapanat, Telkät ja Allit suovat talon asukkaille elämän iloa ja sielun rauhaa. Vuoden kohokohta Vapun-seutu on, kun monen-kirjavat suokukot saapuvat setvimään välinsä aina juuri samalle paikalle talon kohdalle Aittaniemeen. Herra-Merikotka, viime vuosien itse oikeutettu "Väylän vahti" on todella ylväs ja luotettava vakio vierailija Aittaniemessä.\nHei! Haluaisin lisätietoja kohteesta: Aittaniemenkatu 16, Kiviranta, Tornio (https://m.etuovi.com/kohde/g62296)


IL: Käräjäoikeus hylkäsi autoilijan ylinopeussakot – kuljettaja ei tiennyt oikeaa nopeusrajoitusta - Uutisvirta.fi\nIL: Käräjäoikeus hylkäsi autoilijan ylinopeussakot – kuljettaja ei tiennyt oikeaa nopeusrajoitusta\n» Lue uutinen... Julkaistu: 17.03.2018 12:11 · Päivitetty: 17.03.2018 12:14\nEspoon käräjäoikeus käsitteli tapausta, jossa vantaalainen autoilija oli saanut sakot peltipoliisilta ajettuaan 60 km/h alueella nopeudella 71 kilometriä tunnissa. Tapauksesta uutisoi Iltalehti . Epäilty ylinopeus oli tapahtunut Pohjois-Espoon Vihdintiellä vuotta aiemmin. Oikeudessa vantaalainen autoilija kertoi, ettei ollut rikkonut lakia tietoisesti. Hän ei ollut itse ajanut autoa paikalle, jossa oli ollut vain käymässä. Hän oli liittynyt päätielle sivutieltä ja olettanut,...\nAvainsanat: ylinopeus vihdintie pohjois oikeus vantaalainen uutinen tapaus tapahtunut sakko rikkonut käräjäoikeus kuljettaja km/h itse iltalehti espoo laki epäilty autoilija ajaa 71


Wilco : Schmilco - Levykauppa Äx\n1.\tNormal American Kids\n2.\tIf I Ever Was A Child\n3.\tCry All Day\n6.\tSomeone To Lose\n10.\tShrug and Destroy\n11.\tWe Aren’t The World (Safety Girl)\n12.\tJust Say Goodbye\nEdellinen Wilco-levy, josta itse innostuin isommin oli Yankee Hotel Foxtrot. Se oli kiinnostava irtiotto bändin siihenastisesta keskitien powerpopista. Se kurkotti ylemmäs ja tavoitteli jopa OK Computermaisia sfäärejä. Sen jälkeen Wilco on muuttunut levy levyltä yhä vaikeammin lähestyttäväksi ja samalla kun se on saanut uusia faneja niin se on karistanut suuren osan vanhoista. Huomioni Schmilcossa kiinnittyi aivan ensimmäisenä sen Joan Cornellàn taiteilemaan upeaan kanteen, mutta kuuntelussa on paljastunut, että Schmilco on taas täyttä tavaraa. Kova lätty, jonka uskoisin miellyttävän niin AM:n soundista diggailevaa vanhaa powerpop-partaa kuin taidekiksejä etsivää indierokkariakin.


Oulun Osuuspankilta 200 000 euron lahjoitus Oulun ammattikorkeakoulun varainhankintakampanjaan | op.media\nOulun Osuuspankki on päättänyt lahjoittaa Oulun ammattikorkeakoulun varainhankintakampanjaan 200 000 euroa.\n– Oulun Osuuspankki on vahva alueellinen pankki. Alueellisuus korostuu myös ammattikorkeakoulun perustehtävässä. Lahjoitus vahvistaa Oulun ammattikorkeakoulun mahdollisuuksia koulutuksen sisällölliseen kehittämiseen ja on osoitus Oulun Osuuspankin ja Oamkin hyvin toimivasta yhteistyöstä, sanoo rehtori Jouko Paaso.\nKuvassa lahjoituksen perjantaina 13.4.2018 luovuttaneet Oulun Osuuspankin hallintoneuvoston puheenjohtaja Tiina Rajala sekä hallituksen puheenjohtaja Petri Sahlström (oik.) yhdessä Oulun ammattikorkeakoulun rehtorin Jouko Paason kanssa.


Metso-konsernin tammi-syyskuun 2005 osavuosikatsaus - Metso\nSuomen kotisivut Lue uusimmat uutiset 2005 Metso-konsernin tammi-syyskuun 2005 osavuosikatsaus\nPörssitiedote lokakuuta 26, 2005 12.20.32 ip. CET\nMetso-konsernin tammi-syyskuun 2005 osavuosikatsaus\nKANNATTAVUUS PARANI JA LIIKEVAIHTO KASVOI\n- Metso-konsernin liikevoitto kolmannella neljänneksellä oli 95,5 miljoonaa euroa eli 9,1 prosenttia liikevaihdosta.\n- Tammi-syyskuun liikevaihto kasvoi 16 prosenttia ja oli 2 967 miljoonaa euroa (1-9/2004: 2 559 milj.e). Liikevoitto oli 233,5 miljoonaa euroa ja liikevoittoprosentti oli 7,9 (91,8 milj. e ja 3,6 %).\n- Osakekohtainen tulos oli 1,22 euroa (0,53 e).\n- Konsernin jatkuvien liiketoimintojen tilauskanta kasvoi 21 prosenttia viime vuoden lopusta ja oli syyskuun lopussa 2 059 miljoonaa euroa (31.12.2004: 1 705 milj. e). Uusia tilauksia saatiin yhteensä 3 208 miljoonan euron arvosta (1-9/2004: 3 062 milj. e).\n- Liiketoiminnan kassavirta oli 145 miljoonaa euroa.\n- Sitoutuneen pääoman tuotto (ROCE) oli 18,3 prosenttia (6,6 %) ja oman pääoman tuotto (ROE) 21,4 prosenttia (11,0 %).\n- Nettovelkaisuusaste (gearing) oli kesäkuun lopussa 25,3 prosenttia (31.12.2004: 49,7 %).\nOsavuosikatsaus on laadittu IFRS-standardien kirjaamis- ja arvostusperiaatteiden mukaisesti. Metso siirtyi vuoden 2005 alusta kansainväliseen IFRS-tilinpäätöskäytäntöön.\n"Metso Automationin ja Metso Mineralsin kannattavuutta ovat aikaisemmin parantaneet lähinnä sisäiset toimenpiteet, joilla on kevennetty kustannusrakennetta ja uudistettu liiketoimintamalleja. Nyt myös liikevaihdon kasvu vaikuttaa osaltaan kannattavuuteen. Olen iloinen myös Metso Paperin myönteisestä tuloskehityksestä, jossa alkavat vähitellen näkyä kahden viime vuoden tehostamistoimien tulokset", sanoo Metso-konsernin toimitusjohtaja Jorma Eloranta. "Kaiken kaikkiaan kolmas neljännes oli Metson historian paras, ja arvioimme, että vuodesta 2005 tulee Metson tähän asti paras vuosi. Kaikissa liiketoiminnoissamme on toki edelleen paljon kehitettävää."\n"Saavutettu tulostaso antaa hyvän pohjan uuden, kannattavaan kasvuun tähtäävän strategiamme toteuttamiselle", Eloranta toteaa. "Olemme tehostaneet merkittävästi toimintaamme. Esimerkiksi tuottavuutemme on kohentunut selvästi. Olemme myös kehittäneet toimitusketjuamme, jotta pystymme hyödyntämään kiven- ja mineraalienkäsittelysektorin sekä energiateollisuuden vahvan kysynnän." Vuosina 2006-2008 Metso tavoittelee noin kymmenen prosentin vuotuista kasvua sekä orgaanisesti että täydentävien yritysostojen kautta.\nMetson tuotteiden ja palvelujen hyvä kysyntä tukee kasvunäkymiä. "Kun elokuussa julkistimme uuden strategiamme ja vuoden 2006 taloudelliset tavoitteet, arvioimme, että suotuisa markkinatilanne jatkuu myös ensi vuonna. Näkemyksemme markkinakehityksestä on edelleen suotuisa, ja suhtaudumme luottavaisesti ensi vuoteen", Eloranta sanoo.\nMetson markkinatilanteessa ei arvioida tapahtuvan olennaisia muutoksia vuoden 2005 viimeisellä neljänneksellä.\nMetso Paperin markkinoilla uusintojen ja jälkimarkkinapalvelujen kysynnän arvioidaan jatkuvan hyvänä. Uusien koneiden markkinoilla on valmisteluvaiheessa useita pehmopaperikoneinvestointeja ja muutamia paperikone- ja massalinjaprojekteja, mutta vain harvoja kartonkikoneinvestointeja.\nMetso Mineralsin murskeentuotantoon liittyvien laitteiden kysynnän odotetaan jatkuvan hyvänä erityisesti laajojen tieverkostonkehittämishankkeiden ja muiden infrastruktuuri-investointien ansiosta. Kaivosteollisuuden kysynnän arvioidaan säilyvän vahvana, vaikka pula kokeneesta henkilöstöstä ja muista resursseista rajoittaa edelleenkin hieman uusien investointiprojektien käynnistymistä.\nMetso Automationin markkinatilanne arvioidaan hyväksi energia-, öljy- ja kaasuteollisuudessa ja tyydyttäväksi massa- ja paperiteollisuudessa.\nMetso Mineralsin ja Metso Automationin arvioidaan ylittävän selvästi vuodeksi 2005 asetetut liikevoittotavoitteet. Metso Paperin tulosta rasittaa Pehmopaperit-liiketoiminnan heikko kannattavuus ja uudelleenjärjestelykulut, mutta kolmannen neljänneksen myönteinen tuloskehitys parantaa edellytyksiä saavuttaa kuluvalle vuodelle asetettu liikevoittotavoite. Metso Venturesin liikevoiton arvioidaan jäävän tavoitteesta rakenteellisten muutosten sekä Metso Panelboardin heikon kannattavuuden vuoksi.\nVuodeksi 2005 Metso-konsernille asetetut taloudelliset tavoitteet ovat liikevoitto 6 prosenttia liikevaihdosta ja sitoutuneen pääoman tuotto 12 prosenttia. Nämä taloudelliset tavoitteet arvioidaan ylitettävän selvästi. Metson johto arvioi, että konsernin vuoden 2005 liikevaihto nousee noin 4,1 miljardiin euroon ja liikevoitto on yli 7 prosenttia liikevaihdosta. Metson kaikkien liiketoiminta-alueiden vahvistunut kilpailukyky yhdessä pääosin myönteisen markkinanäkymän kanssa tukevat suotuisan kehityksen jatkumista.\nOsavuosikatsaus tammi-syyskuu 2005 Lataa


Home » Ajankohtaista » Ruostumattomien terästen vertailu – niiden erot ja käyttökohteet\nMiten eri ruostumattomat teräslaadut eroavat toisistaan? Ruostumattomien terästen elämä alkaa luonnollisesti terästehtaalta. Terästä jalostetaan erilaisiin käyttötarkoituksiin. Syvempi ruostumattomien terästen vertailu vaatisi perinpohjaista metallurgiaa, mutta tässä blogissa on tarkoitus käydä vain pintapuolisesti läpi niiden erot ja käyttökohteet.\nRuostumattomissa materiaaleissa pääseosaineina ovat kromi ja nikkeli. Vanha merkintä x5CrNi 18-10 kuvasi juuri kromin ja nikkelin prosentteja. Nykyään EN-standardin myötä merkintöinä käytetään tunnetuimpina 1.4301 ja 1.4307. Jälkimmäinen osoittaa niukkahiilisyyttä, mutta käytännössä kaikki seokset valmistetaan niukkahiilisinä. Niukkahiilisyys helpottaa mm. hitsausta.\nRuostumaton teräs on myös sitkeää ja lujaa. Sillä onkin useita käyttökohteita. Elintarviketeollisuus on suuri käyttäjä. Materiaalin hygieenisyys ja helposti puhdistettavuus ovat isoja valtteja. Kodinkoneissa ja aterimissa olemme joka päivä tekemisissä ruostumattoman teräksen kanssa. Rakentaminen, kuljetukset, kuten säiliöautot ja junien säiliövaunut, ja tietysti kemianteollisuus kuuluvat käyttäjäkuntaan. Ruostumattomalla teräksellä on monissa kohteissa pidempi elinkaari, kun hiiliteräksellä, vaikka hiiliteräs vulkanoitaisiin, sinkittäisiin tai suojamaalattaisiin. Myös kunnossapito elinkaaren aikana on halvempaa.\nSiirryttäessä haponkestäviin teräksiin tulee seosaineisiin mukaan molybdeeni. Kromi ja nikkeli pysyvät edelleen pääseosaineina, mutta molybdeeniä lisäämällä saadaan kasvatettua korroosionkestävyyttä. Nyrkkisääntönä onkin, että mitä enemmän molybdeeniä lisätään, sitä enemmän se kestää kovempia happoja. Normaaleissa kauppalaaduissa, kuten 1.4404, molybdeeniä on noin 2 %. Aiemmin Suomessa oli yleisesti kauppalaatuina 1.4432 ja 1.4436, joissa molybdeeniä oli noin 3 %. Molybdeenin hintaheittelyt johtivat siihen, että laatu 1.4404 syrjäytti aiemmat laadut matalamman molybdeenipitoisuutensa ansiosta. Samoihin aikoihin alettiin kehitellä myös lean duplex -teräksiä tiettyihin käyttökohteisiin. Haponkestävää terästä käytetään laajasti pulp & paper -sektorilla. Myös kemianteollisuus ja kuljetukset ovat isoja käyttäjiä.\nDuplex-teräkset, kuten 1.4462, ovat mikrorakenteeltaan erilaisia, kuin edellä mainitut austeniittiset teräslaadut (1.4301 ja 1.4404). Duplex-teräkset ovat hyvin lujia ja korroosionkestäviä. Ominaisuuksiensa ansiosta materiaalin paksuutta ja siten kustannuksia voidaan vähentää. Niiden käyttö on kasvanut huomattavasti rakennusteollisuudessa. Esimerkiksi Turussa nitkahtanut Myllysilta (kuvassa) on nyt uudelleen tehty duplex-teräksestä. Duplexia käytetään myös mm. pulp & paper -sektorilla ja kuljetuksissa.\nRuostumattomista teräksistä voi lukea lisää sivuiltamme, josta löytyy mm. yleisimmät varastomittamme ja teräksen hintaan vaikuttavat seosainelisät.\nRuostumattomien terästen vertailu kannattaa, jotta saadaan juuri oikea materiaali oikeaan kohteeseen. Sivilisaation kehittyessä uusia käyttökohteita näille ”kirkkaille” teräksille tulee aina vaan lisää. Materiaali on ympäristöystävällinen ja täysin kierrätettävissä käyttöikänsä jälkeenkin.\nVoihan kirkkaista tehdä vaikka taidetta. Allekirjoittanut on myynyt aikoinaan materiaalin mm. Kekkosen Lähteeseen ja Nottighamin Sky Mirroriin. Vain taivas on rajana!\nLisätiedot: Jukka Hartikainen, 040 900 2520, jukka.hartikainen@flinkenberg.fi


Vuokratyöfirmat välittävät yhä useamman nuoren kesätyön – työtä voi vielä löytyä ja sirpaleinen työhistoria on eduksi | Yle Uutiset | yle.fi\n4.7.2019 klo 08.20\nHenkilöstöpalveluyritysten kautta voi päästä työn syrjään kiinniJuha-Petri Koponen / Yle\nTimi Vuorio on tehnyt henkilöstöpalveluyrityksen kautta keikkatöitä puolitoista vuotta. Ensimmäiset hommat olivat siivousta ja muuttoapua, maaliskuussa avautui pidempi pesti betonialan perheyrityksessä. Vuorio on tyytyväinen siihen, että työtä on riittänyt. Kun yksi pesti on päättynyt, henkilöstöpalvelu Heimo on tarjonnut toista tilalle.\n– Tämä on aika toimiva homma. Paljon ei tarvitse itse tehdä hommia sen eteen, että löytää työtä. Yritys etsii työtä valmiiksi, sanoo Vuorio.\nMerkonomin koulutuksen saanut Timi Vuorio on työskennellyt muuttoapuna, siivoojana ja puutuotealalla.Juha-Petri Koponen / Yle\nMäki-Rekolan Betoni oy:n yrittäjä Aki Mäki-Rekola turvautui henkilöstöpalveluyrityksen apuun, kun yritys tarvitsi lisää työvoimaa sesongin ajaksi.\n– Yrityksen kannalta tämä on hyvä juttu. Jos homma ei ala sujua, lähetetään firmasta toinen työntekijä tilalle. Ongelma ei ole se, etteikö tätä työtä oppisi tekemään, vaan se, miten siihen asennoituu, sanoo Mäki-Rekola.\nTimin asenteesta on pidetty ja töitä on riittänyt.\nTimi Vuorion päämääränä on vakituinen työ.Marjo Pirilä / Yle\nSetelin kanssa voi jäädä jumiin\nKaupungit ja kunnat haluavat auttaa nuoria kaikin tavoin työn syrjään kiinni. Lahden kaupunki jakoi tänä vuonna kaikkiaan yli 600 kesätyöseteliä 14-17-vuotiaille. Henkilöstöpalveluyritys VMP:lle annettiin kiintiö hankkia sadalle nuorelle kesätyösetelipaikka. Kaupunki maksaa yritykselle pientä palvelumaksua.\n– Halusimme helpottaa nuorten kesätyöhakua, sillä osa nuorista saattaa jäädä setelin kanssa jumiin. Työllistämisseteli on, mutta työpaikkaa ei löydy, sanoo Lahden kaupungin työllistämissihteeri Jasmina Lebnaoui.\nToinen syy kääntyä henkilöstöpalveluyrityksen puoleen oli halu saada kotitaloudet mukaan työllistämään nuoria.\n– Kotitaloudet eivät voi palkata kesätyösetelillä suoraan nuoria. VMP kautta ne voivat, sillä yritys hoitaa työnantajan velvollisuudet, sanoo Lebnaoui.\nNuoret haluavat oikeita töitä\nHenkilöstöpalveluyritys VMP:n Pikaduuni välittää kesätyösetelipaikkoja nuorille Suomessa jo yhdeksällä paikkakunnalla, tuoreimpana Haminan kaupunki. Projektipäällikkö Jonna Saarinen kertoo, että kaikkiaan kesätyöpaikan on saanut 750 nuorta ja kysyntä on kasvannut vuosittain.\nLahdessa on toimittu jo kahtena kesänä ja nyt viimeiset paikat menivät kesäkuun lopussa. Kesätyökoordinaattori Sanna-Maria Mäkinen on käynyt läpi lyhyen sesongin aikana 250 hakemusta. Hieman yli 70 nuorta sai työsopimuksen Pikaduunin kautta.\n– Nuoret ovat olleet äärimmäisen motivoituneita. Heillä on se asenne, että ihan sama mitä työtä, kunhan pääsee töihin, Mäkinen kehuu.\nKahden viikon kesätyösetelillä on päässyt monenlaisiin töihin. Tarjolla on ollut toimistotyötä, siivousta, kiinteistönhuoltoa, lastenhoitoa ja osa nuorista on päässyt leirinohjaajaksi tai valmentajaksi.\n– Nuorilla ei ole ollut ennakkoluuloja, mutta toiveena heillä on se, että työ olisi työtä ja sitä pääsisi tekemään kunnolla. Tietyllä tavalla vaaditaan sitä, että kun töihin päästään, niin sitten olisi myös tekemistä.\nSanna-Maria Mäkinen on välittänyt kymmenille nuorille kesätyötä.\nJoillakin työnantajilla voi kuitenkin olla ennakkoluuloja nuorten palkkaamisessa.\n– Hetkittäin voi olla ennakkoluulon murtamiskeskusteluja, mutta kun luottamus on saatu syntymään, monet ovat olleet positiivisesti yllättyneitä.\nVaikka kesätyökoordinaattori on tehnyt ennakkoarvioinnin nuoresta, haluaa moni työnantaja haastatella nuoren vielä itse, jotta työntekijä sopii toimenkuvaan ja työn ajankohdan sopiminen helpottuu.\nMäkisen mukaan tänä kesänä ei ole ollut ainuttakaan nuorta, joka ei olisi päässyt jatkohaastattelusta läpi.\nTyösopimus voi syntyä nopeasti\nAlle 30-vuotiaiden nuorten työllistämiseen tähtäävä Ohjaamo Lahti tekee yhteistyötä henkilöstöpalveluyritysten kanssa.\n– Olemme huomanneet, että nuoret työllistyvät henkilöstövuokrausfirmojen kautta tosi hyvin ja pääsevät kiinni työelämään, sanoo työhönvalmentaja Susanna Söderholm.\nTyöhönvalmentaja Susanna Söderholm on huomannut, että keikkatyö on merkittävästi yleistynyt.Juha-Petri Koponen / Yle\nOhjaamo tekee moniammatillista tiimityötä ja muutama henkilöstöpalveluyritys pitää Ohjaamon tiloissa omaa päivystystään.\n– Paras esimerkki on sellainen, että nuori kävelee Ohjaamon ovesta sisään ilman ajanvarausta ja pääsee suoraan työhaastatteluun ja saa heti töitä, sanoo Söderholm.\nSöderholmin mukaan työ muuttuu nopeasti ja entisen kaltaisia vakipaikkoja on harvoin tarjolla. Työ voi olla sirpaleista ja keikkaluontoista. Sen myötä myös työnhakutavat ovat muuttuneet.\n– Nuorten kannattaa olla aktiivisia ja seurata eri työnhakukanavia. Tänä päivänä on paljon eri sovelluksia, mitä ladata puhelimeen ja päivittäin voi tsekata, mitä on tarjolla.\nSellaisia töitä on harvassa, jotka jatkuvat hamaan eläkeikään saakka, sanoo Ohjaamo Lahden työhönvalmentaja Susanna Söderholm Juha-Petri Koponen / Yle\nSirpaleisesta työhistoriasta voi olla monenlaista hyötyä. Monipuolisella osaamisella voi perustella työnantajalle, että kannattaa palkata, vaikka tarkkarajaista työtehtävää ei olisikaan. Työnantajat myös arvostavat sitä, ettei mitään työtä karsasteta.\nKesätyö voi yhä löytyä\nSekä työhönvalmentaja Susanna Söderholm että kesätyökoordinaattori Sanna-Maria Mäkinen ovat vakuuttuneita, että aktiiviset nuoret, jotka haluavat työelämään, myös sinne pääsevät.\n– Uskon, että työpaikan voi vielä täksi kesäksi saada. Keikkatyö kannattaa ottaa vastaan. Siitä saa arvokasta kokemusta ja se voi poikia jotakin lisää, sanoo Söderholm.\nSanna-Maria Mäkinen kannustaa hakemaan töitä uudelleen, vaikka tänä kesänä ei olisi napannutkaan.\n– Kyllä se aktiivisuus jossain vaiheessa palkitaan, lohduttaa Mäkinen.